open-index/open-wikipedia-markdown huggingface dataset:
కృష్ణలాల్ శ్రీధరణి

**కృష్ణలాల్ శ్రీధరణి** ( 1911 సెప్టెంబరు 16 – 1960 జూలై 23) భారతీయ కవి, నాటక రచయిత, పాత్రికేయుడు. ఆయన భారతదేశం, యుఎస్ లోని వివిధ సంస్థలలో సామాజిక శాస్త్రం, ఆర్థికశాస్త్రం, జర్నలిజం చదివారు. భారత స్వాతంత్ర్యోద్యమంలో పాల్గొని ఖైదు చేయబడ్డాడు, ఆ సమయంలో నాటకాలు, కవిత్వం రాయడం ప్రారంభించాడు. అతను ఆంగ్లంలో అనేక నాన్-ఫిక్షన్ పుస్తకాలను కూడా వ్రాశాడు.

## వ్యక్తిగత జీవితం
శ్రీధరణి 1911 సెప్టెంబరు 16న భావ్ నగర్ సమీపంలోని ఉమ్రాలాలో జన్మించాడు. అతను తన బాల్యాన్ని జునాగఢ్లో గడిపాడు.  ఆయన ప్రాథమిక విద్యను ఉమ్రాలాలో పూర్తి చేసి, మాధ్యమిక విద్యను దక్షిణమూర్తి వినయ్ మందిర్, భావ్ నగర్లో పూర్తి చేశారు.  1929లో గుజరాత్ విద్యాపీఠ్ లో చేరి 1930 దండి మార్చిలో యువకుడిగా పాల్గొన్నాడు.  ధరాశన సత్యాగ్రహానికి వెళుతున్నసమయంలో కరాది సమీపంలో అతన్ని అరెస్టు చేశారు. సబర్మతి, నాసిక్ జైళ్లలో కొంత సమయం గడిపాడు. 1931లో శాంతినికేతన్ (విశ్వ-భారతి విశ్వవిద్యాలయం) లో చేరి 1933లో గ్రాడ్యుయేషన్ పూర్తి చేశాడు.  1934లో జేమ్స్ ప్రాట్, రవీంద్రనాథ్ ఠాగూర్ ల సలహా మేరకు అమెరికా వెళ్ళాడు.  అతను 1935 లో న్యూయార్క్ విశ్వవిద్యాలయం నుండి సోషియాలజీ అండ్ ఎకనామిక్స్ లో మాస్టర్స్ పూర్తి చేశాడు. అతను కొలంబియా యూనివర్సిటీ గ్రాడ్యుయేట్ స్కూల్ ఆఫ్ జర్నలిజం నుండి 1936లో ఎంఎస్, 1940లో పిహెచ్ డి పూర్తి చేశాడు. 

అతను 1945 లో అమృతబజార్ పత్రిక కోసం రాయడం ప్రారంభించాడు, 1946 లో భారతదేశానికి తిరిగి వచ్చాడు. ఆయన విదేశీ వ్యవహారాల మంత్రిత్వ శాఖతో కొంతకాలం పనిచేశారు. నర్తకి, ప్రదర్శన కళాకారిణి అయిన సుందరి కె. శ్రీధరణిని వివాహం చేసుకున్నాడు. 1946లో గుజరాతీ సాహితపరిషత్ చరిత్ర, అర్థశాస్త్ర విభాగానికి అధ్యక్షత వహించాడు.

## అవార్డులు
ఆయనకు 1958లో రంజిత్రం సువర్ణ చంద్రక్ పురస్కారం లభించింది. 

## మరణం
1960 జూలై 23న ఢిల్లీలో గుండెపోటుతో మరణించాడు. 

## మూలాలు

వర్గం:1960 మరణాలు
వర్గం:1911 జననాలు
వర్గం:గుజరాత్ స్వాతంత్ర్య సమర యోధులు
## బాహ్య లింకులు
* కృష్ణలాల్ శ్రీధరణి
మౌలానా హబీబ్ ఉర్ రెహ్మాన్ లుధియాన్వి

**మౌలానా హబీబ్‌-ఉర్‌-రెహ్మాన్‌ లుధియాన్వి** (1892 జూలై 3 - 1956 సెప్టెంబరు 2) భారత స్వాతంత్ర్య సమరయోధుడు, మజ్లిస్-ఇ-అహ్రార్-ఇ-ఇస్లాం వ్యవస్థాపకులలో ఒకడు. అతను 1857లో భారత తిరుగుబాటు సమయంలో బ్రిటిష్ వలస పాలనకు వ్యతిరేకంగా పోరాడిన స్వాతంత్ర్య సమరయోధుడు షా అబ్దుల్ ఖాదిర్ లుధియాన్వి వంశస్థుడు. అతను ‘విభజించు పాలించు’ సూత్రం అమలులో భాగంగా బ్రిటీష్ ప్రభుత్వం ప్రజలు తాగేనీటిని సైతం మతానికి ముడిపెట్టి హిందూ ముస్లింలను విడగొట్టే ప్రయత్నం చేసిన సమయంలో మొదటగా వ్యతిరేకగళం వినిపించిన ఉద్యమ నాయకుడు.

## ఉద్యమం
రైల్వే స్టేషన్లు, బస్టాండ్లు, జైళ్లలో.. ఇలా అన్నీ చోట్లా మతాలవారీగా విడివిడిగా హిందూ నీళ్లు, ముస్లిం నీళ్లు అని ఏర్పాటుచేసి ఎవరికి కేటాయించిన వాటిని వారే తాగాలని బ్రిటీష్ ప్రభుత్వం భారతీయులను హెచ్చరించింది. అలా నీటివద్ద కూడా హిందూ ముస్లింలను వేరు చేసి పాలించారు తెల్లవారు. ఇలాంటి సమయంలో ప్రజలందరినీ సమీకరించి, ఈ వేర్వేరు నీళ్ల పద్ధతిని ఎత్తేసేదాకా పోరాడి బ్రిటిష్‌వారిపై విజయం సాధించారు.

నీళ్లకు మతమేంటంటూ లుధియానాలోని ఘాస్‌మండీ చౌక్‌ వద్ద 1929లో నిరసన దీక్ష చేపట్టారు. అప్పటిదాకా మౌనంగా ఉన్న పట్టణ ప్రజలంతా మతాలకు అతీతంగా ఆయనను అనుసరించారు. *హిందూ పానీ, ముస్లిం పానీ వద్దు... సబ్‌కా పానీ ఏక్‌ హై..* అంటూ నినదిస్తూ ఉద్యమబాట పట్టడంతో బ్రిటిష్‌ ప్రభుత్వం దిగివచ్చింది. కేవలం లుధియానాలోనే కాకుండా దేశవ్యాప్తంగా ముస్లింపానీ, హిందూ పానీ పద్ధతిని రద్దు చేసింది.

మౌలానా హబీబ్‌-ఉర్‌-రెహ్మాన్‌ లుధియాన్వి మంచి వక్త. ఆయన మాట నిప్పుకణిక. స్వాతంత్ర్యోద్యమంలో పాల్గొని సుమారు 14 సంవత్సరాల పాటు జైలు జీవితం గడిపారు. దేశ విభజనను, ముస్లింలకు ప్రత్యేక దేశంగా పాకిస్థాన్‌ ఏర్పాటును కూడా ఆయన తీవ్రంగా వ్యతిరేకించారు. దేశ విభజన ప్రతిపాదనను వ్యతిరేకిస్తూ రావి నది ఒడ్డున త్రివర్ణపతాకం ఎగరేసి వచ్చారు. కానీ తన ఆకాంక్షలకు విరుద్ధంగా దేశ విభజన జరగటంతో కుంగిపోయారు. 1947 ఆగస్టు 14న పాకిస్తాన్ విభజన, భారత స్వాతంత్య్రం తర్వాత, అనేకమంది నిరాశ్రయులకు మతాలకు అతీతంగా ఆశ్రయం కల్పించారు.

## కుటుంబ చరిత్ర
మౌలానా హబీబ్ ఉర్ రెహ్మాన్ లుథియాన్వి బ్రిటిష్ ఇండియాలోని లూథియానాలో 1892 జూలై 3 న జన్మించాడు. అతను అబ్దుల్ అజీజ్ కుమార్తె బీబీ షఫతున్నీసాను వివాహం చేసుకున్నాడు. అతని తాత షా అబ్దుల్ ఖాదిర్ లుధియాన్వి 1857 లో భారత తిరుగుబాటు సమయంలో బ్రిటీష్ ఈస్ట్ ఇండియా కంపెనీకి వ్యతిరేకంగా సాయుధ తిరుగుబాటుకు నాయకత్వం వహించాడు. పంజాబ్ నుండి తిరుగుబాటు చేసిన వారిలో అతనే మొదటి వ్యక్తి. అతను లూథియానా నుండి మాత్రమే కాకుండా పానిపట్ నుండి కూడా బ్రిటిష్ వారిని తరిమికొట్టిన గొప్ప పోరాట వీరుడు. ఈ పోరాట దళంలో మతాలకతీతంగా ముస్లింలు, హిందువులు, సిక్కులు.. ఇలా అందరూ ఉన్నారు. అతను మొఘల్ చక్రవర్తి బహదూర్ షా జాఫర్‌కు మద్దతుగా ఢిల్లీ వెళ్లాడు. అతను 1857లో ఢిల్లీలోని చాందినీచౌక్‌లో వేలాది మందితో కలిసి తన పోరాటం సాగించాడు.

## మూలాలు


వర్గం:1892 జననాలు
వర్గం:1956 మరణాలు
వర్గం:భారత స్వాతంత్ర్య సమర యోధులు
వి.రామసుబ్రమణియన్

**వి.రామసుబ్రమణియన్‌** భారతదేశానికి చెందిన న్యాయమూర్తి. ఆయన 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు స్వీకరించాడు.

## జననం, విద్యాభాస్యం
వీ రామసుబ్రమణ్యన్‌ తమిళనాడు రాష్ట్రం చైన్నైలో జన్మించాడు. ఆయన మద్రాస్‌ లా కాలేజీలో ఎల్.ఎల్.బి పూర్తి చేసి 1983 ఫిబ్రవరి 16లో న్యాయవాదిగా బార్‌ కౌన్సిల్‌లో పేరు నమోదు చేసుకున్నాడు.

## వృత్తి జీవితం
వీ రామసుబ్రమణ్యన్‌ 1983లో న్యాయవాదిగా ప్రాక్టిస్‌ ప్రారంభించి 23 సంవత్సరాలపాటు చెన్నై హైకోర్టులో న్యాయవాదిగా ప్రాక్టిస్‌ చేశాడు. ఆయన 31 జూలై 2006లో మద్రాస్‌ హైకోర్టు న్యాయవాదిగా నియమితుడై 2016 ఏప్రిల్ 26 వరకు పనిచేశాడు. ఆయన 2016 ఏప్రిల్ 27 నుండి 2019 జూన్ 21 వరకు తెలంగాణ హైకోర్టు న్యాయమూర్తిగా, 2019 జూన్ 22 నుండి 2019 సెప్టెంబరు 22 వరకు హిమాచల్ ప్రదేశ్ హైకోర్టు ప్రధాన న్యాయమూర్తి  పనిచేసి 2019 సెప్టెంబరు 23న సుప్రీం కోర్టు న్యాయమూర్తిగా నియమితుడయ్యాడు. ఆయన సుప్రీం కోర్టు న్యాయమూర్తిగా 2023 జూన్‌ 30వ తేదీ వరకు కొనసాగుతాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:సుప్రీమ్‌కోర్టు న్యాయమూర్తులు
వర్గం:తెలంగాణ హైకోర్టు న్యాయమూర్తులు
పీ.వీ. సంజయ్ కుమార్

**పులిగోరు వెంకట సంజయ్‌ కుమార్‌** భారతదేశానికి చెందిన న్యాయమూర్తి. ఆయన 2021 ఫిబ్రవరి 14న మణిపూర్ హైకోర్టు న్యాయమూర్తిగా బాధ్యతలు స్వీకరించాడు.

సుప్రీంకోర్టు న్యాయమూర్తిగా జస్టిస్‌ పీవీ సంజయ్‌కుమార్‌ నియామకం అయ్యారు. ఈ మేరకు రాష్ట్రపతి 2023 ఫిబ్రవరి 4న అనుమతిస్తూ ఉత్తర్వులు జారీ చేశారు. దీంతో సుప్రీంకోర్టులో తెలుగు జడ్జిల సంఖ్య రెండుకు చేరుకుంది. ఇప్పటికే తెలుగు జడ్జి జస్టిస్‌ పీఎస్‌ నరసింహ ఉన్నారు.

## జననం, విద్యాభాస్యం
పీ.వీ. సంజయ్ కుమార్ 1963 ఆగస్టు 14న పులిగోరు రామచంద్రారెడ్డి, పి.పద్మావతమ్మ దంపతులకు హైదరాబాద్ లో జన్మించాడు. ఆయన తండ్రి రామచంద్రారెడ్డి 1969 నుంచి 1982 వరకు ఆంధ్రప్రదేశ్‌ హైకోర్టు అడ్వొకేట్‌ జనరల్‌గా పనిచేశాడు. సంజయ్‌కుమార్‌ నిజాం కాలేజీ నుంచి డిగ్రీ పూర్తి చేసి 1988లో ఢిల్లీ యూని వర్సిటీ నుంచి లా పూర్తి చేశాడు.
## వృత్తి జీవితం
పీ.వీ. సంజయ్ కుమార్ లా పూర్తి చేసిన తరువాత 1988లో న్యాయవాదిగా బార్‌ కౌన్సిల్‌లో పేరు నమోదు చేసుకొని తన తండ్రి రామచంద్రా రెడ్డి వద్ద జూనియర్ గా చేరాడు. ఆయన ఆంధ్రప్రదేశ్ హైకోర్టులో ప్రభుత్వ న్యాయవాదిగా 2000 నుండి 2003 వరకు పనిచేశాడు. సంజయ్ కుమార్ 2008 ఆగస్టు 8న అదనపు జడ్జిగా నియమితుడై, 2010 జనవరి 20న శాశ్వత జడ్జిగా నియమితుడయ్యాడు.
ఆయన 2019 జనవరి 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు. పీ.వీ. సంజయ్‌ కుమార్‌ 2019 అక్టోబరు 14 నుండి 2021 ఫిబ్రవరి 13 వరకు పంజాబ్, హర్యానా హైకోర్టు న్యాయమూర్తిగా పనిచేసి, 2021 ఫిబ్రవరి 14 న మణిపూర్ హైకోర్టు ప్రధాన న్యాయమూర్తిగా నియమితుడయ్యాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
చల్లా కోదండరామ్

**చల్లా కోదండరామ్‌** భారతదేశానికి చెందిన న్యాయమూర్తి. ఆయన  2019 జనవరి 2 నుండి తెలంగాణ హైకోర్టు న్యాయమూర్తిగా 31 జూలై 2021 వరకు పనిచేశాడు.   

## జననం, విద్యాభాస్యం
చల్లా కోదండరాం 1959లో ఆంధ్రప్రదేశ్ రాష్ట్రం, అనంతపురం జిల్లా, తాడిపత్రి మండలం, చల్లావారిపల్లె గ్రామంలో జన్మించాడు. ఆయన 1983లో ఆంధ్రా యూనివర్సిటీ (నైట్ కాలేజీ) నుంచి లా డిగ్రీ పూర్తి చేశాడు.

## వృత్తి జీవితం
చల్లా కోదండరామ్‌ లా పూర్తి చేశాక 1979 నుంచి 1988 వరకు పారిశ్రామిక రంగంలో  కాంట్రాక్టర్‌గా పనిచేశాడు. ఆయన 1988 జూన్‌ 24న న్యాయవాదిగా పేరు నమోదు చేసుకొని న్యాయవాది ఎ.వెంకటరమణ, విశ్రాంత న్యాయమూర్తి జస్టిస్‌ ఎస్‌.పర్వతరావు వద్ద జూనియర్ గా చేరి న్యాయవాద వృత్తిలో మెళకువలు నేర్చుకొని ట్యాక్స్‌యేషన్ కేసుల్లో సుప్రీంకోర్టు, ఛత్తీస్‌గఢ్, ఢిల్లీ, గుజరాత్, మహారాష్ట్ర, కర్ణాటక, కేరళ, తమిళనాడు హైకోర్టుల్లో కేసులు వాదించాడు. చల్లా కోదండరామ్‌ ఆంధ్రప్రదేశ్ హైకోర్టు న్యాయమూర్తిగా  2013 ఏప్రిల్ 12న నియమితులయ్యాడు. ఆయన ఉమ్మడి ఆంధ్రప్రదేశ్ \ తెలంగాణ హైకోర్టు న్యాయమూర్తిగా  2014 సెప్టెంబరు 08న బాధ్యతలు చేపట్టి 31 జూలై 2021న పదవీ విరమణ చేశాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:1959 జననాలు
బి.శివశంకర్ రావు

**బులుసు శివశంకర్‌ రావు** భారతదేశానికి చెందిన న్యాయమూర్తి. ఆయన 2019 జనవరి 2న తెలంగాణ హైకోర్టు న్యాయమూర్తిగా బాధ్యతలు చేపట్టి 2019 ఏప్రిల్ 19న పదవీ విరమణ చేశాడు.

## జననం, విద్యాభాస్యం
బి. శివశంకరరావు 1959 మార్చి 29లో ఆంధ్రప్రదేశ్ రాష్ట్రం, తూర్పు గోదావరి జిల్లా, అమలాపురం మండలం, సాకూరు గ్రామంలో గవర్రాజు, సూర్యకాంతం దంపతులకు జన్మించాడు. ఆయన ఆంధ్రా యూనివర్సిటీ నుంచి లా, కాకతీయ యూనివర్సిటీ నుంచి ఎంఎల్ పూర్తి చేసి అనంతరం నాగార్జున యూనివర్సిటీ నుంచి న్యాయశాస్త్రంలో పీహెచ్‌డీ పట్టా అందుకొని 1984లో న్యాయవాదిగా పేరు నమోదు చేసుకున్నాడు.

## వృత్తి జీవితం
బి. శివశంకరరావు 1984లో న్యాయవాదిగా పేరు నమోదు చేసుకొని పాలగుమ్మి సూర్య రావు, దువ్వూరి మార్కండేయులు వద్ద జూనియర్‌గా పనిచేశాడు. ఆయన 1996లో జ్యుడీషియల్ సర్వీసుల్లోకి ప్రవేశించి ఉమ్మడి ఆంధ్రప్రదేశ్‌లో జిల్లా, సెషన్స్ కోర్టులలో న్యాయమూర్తిగా, ఖమ్మం జిల్లా అడిషనల్ జిల్లా న్యాయమూర్తిగా, అడిషనల్ మెట్రోపాలిటన్ సెషన్స్ న్యాయమూర్తిగా, ఆంధ్రప్రదేశ్ జ్యుడీషియల్‌ అకాడమీ, మెట్రోపాలిటన్ సెషన్స్ న్యాయమూర్తిగా ఆంధ్రప్రదేశ్ లో వివిధ కోర్టులలో పనిచేసి ఆంధ్రప్రదేశ్ హైకోర్టు అడిషనల్ జిల్లా న్యాయమూర్తిగా 2013 అక్టోబరు 17 నుండి 2013 అక్టోబరు 17 వరకు పనిచేసి ఉమ్మడి ఏపీ హైకోర్టు ప్రధాన న్యాయమూర్తిగా 2016 మార్చి 02న నియమితుడయ్యాడు. బి. శివశంకరరావు 2019 జనవరి 2న తెలంగాణ హైకోర్టు న్యాయమూర్తిగా బాధ్యతలు చేపట్టి 2019 ఏప్రిల్ 19న పదవీ విరమణ చేశాడు. బి. శివశంకర రావును ఆంధ్రప్రదేశ్‌లో టెండర్ల ప్రక్రియ న్యాయ పరిశీలన బాధ్యతల ఛైర్మన్‌గా 2019 సెప్టెంబరు 11న నియమితుడయ్యాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:1959 జననాలు
వర్గం:తెలంగాణ హైకోర్టు న్యాయమూర్తులు
కేంద్రక విచ్ఛిత్తి

**కేంద్రక విచ్ఛిత్తి** (Nuclear fission) అంటే ఒక పరమాణు కేంద్రకం రెండు లేదా అంతకన్నా ఎక్కువ పరమాణు కేంద్రకాలుగా విడిపోయే ప్రక్రియ. ఇందులో గామా ఫోటాన్లు విడుదల అవుతాయి. రేడియో ధార్మిక వికిరణం కంటే ఎక్కువగా అత్యధిక స్థాయిలో శక్తి విడుదల అవుతుంది.

భార మూలకాలలో కేంద్రకం విడిపోతుందని 1938 డిసెంబరు 19న జర్మన్ భౌతిక శాస్త్రవేత్త ఒట్టో హాన్, అతని సహాయకుడు ఫ్రిట్జ్ స్ట్రాస్మన్, ఆస్ట్రియన్-స్వీడిష్ పరిశోధకురాలైన లైస్ మీట్నర్ లు సంయుక్తంగా కనుక్కున్నారు. హాన్ పరమాణు కేంద్రకం విడిపోవడం గమనించాడు.

పరమాణు ఇంధనం శక్తి సాంద్రత సాధారణ శిలాజ ఇంధనాలైన పెట్రోలు లాంటి వాటి కంటే మిలియన్ రెట్లు ఎక్కువగా ఉంటుంది. కానీ కేంద్రక విచ్ఛిత్తిలో భాగంగా విడుదల అయ్యే ఉప ఉత్పత్తులు రేడియో ధార్మికతను కలిగి ఉండటం వలన పరమాణు వ్యర్థాలను నిర్వహించడం ఒక సమస్య.

విచ్ఛిత్తి అనేది ఒక రకమైన పరమాణు పరివర్తనం, ఎందుకంటే ఈ చర్య నుండి వెలువడే శకలాలు అసలు మాతృ పరమాణువు వలె ఒకే మూలకం కావు. రెండు అంతకన్నా ఎక్కువ ఆవేశ శకలాలుగా విడిపోతాయి. చాలా సందర్భాల్లో ఈ విచ్ఛిత్తి రెండు శకలాలుగానే విడిపోయినా, వెయ్యిలో 2 నుంచి 4 సార్లు మాత్రం ఆవేశంతో కూడిన మూడు శకలాలుగా విడిపోవచ్చు. ఈ మూడింటిలో అతి చిన్న శకలం ఒక ప్రోటాన్ కానీ, ఆర్గాన్ పరమాణు కేంద్రకం కానీ అయి ఉంటుంది.

ఈ విచ్ఛిత్తి మానవీయంగా అయితే న్యూట్రాన్ తాడనం ద్వారా కలిగిస్తారు. అలా కాకుండా సహజ రేడియోధార్మిక క్షయం ద్వారా కూడా ఈ విభజన జరుగుతుంది. ఇది సాధారణంగా అత్యధిక ద్రవ్య పరమాణుసంఖ్య కలిగిన ఐసోటోపులలో జరుగుతుంది.

## అణుధార్మిక చర్య
మానవ నిర్మిత అణు పరికరాలలో అంతా ఈ విభజన అణుధార్మిక చర్య రూపంలో జరుగుతుంది. ఇది ఒక తాడన ప్రక్రియ. ఇందులో పరమాణువు లోపలి కణాలు, కేంద్రకాన్ని ఢీకొని అది మార్పు చెందేలా చేస్తుంది.

## మూలాలు

వర్గం:పరమాణు భౌతిక శాస్త్రం
రుక్న్-ఉద్-దౌలా సరస్సు

**రుక్న్-ఉద్-దౌలా సరస్సు**, తెలంగాణ రాష్ట్ర రాజధాని హైదరాబాదులోని శివరాంపల్లిలో ఉన్న ఒక చారిత్రక సరస్సు. శివరాంపల్లి గ్రామం రంగారెడ్డి జిల్లా, రాజేంద్రనగర్ మండలం పరిధిలోకి వస్తుంది.

## చరిత్ర
హైదరాబాదు 3వ నిజాం రాజు సికందర్ జా కాలంలో 1765 నుండి 1775 వరకు ప్రధానమంత్రి పనిచేసిన నవాబ్ రుక్న్ -ఉద్ -దౌలా 1770లో ఈ సరస్సును నిర్మించాడు. ప్రారంభంలో 104 ఎకరాలు ఉన్న ఈ సరస్సు తరువాతికాలంలో ఆక్రమణలకు గురైంది.  మీర్ ఆలం ట్యాంక్‌కు ఎదురుగా, హసన్ నగర్ జాతీయ పోలీసు అకాడమీ సమీపంలో ఈ సరస్సు ఉంది.

ఈ సరస్సు నుండి వచ్చే స్వచ్ఛమైన నీటిని నిజాం, వారి కుటుంబ సభ్యులు తాగడానికి ఉపయోగించేవారు. ప్రత్యేకంగా తయారు చేసిన బారెల్స్‌లో ఈ నీటిని నింపి దారుగ (రాజ కుటుంబాలు, రాయల్ గెస్ట్స్ కోసం ఆహార తనిఖీ కోసం నియమించిన ప్రత్యేక అధికారి) సమక్షంలో సీలు చేసి ఎద్దుల బండ్లలో చౌమహల్లా ప్యాలెస్కు తీసుకువెళ్ళేవారు.

## ప్రస్తుత స్థితి
కొన్ని దశాబ్దాలుగా జనాభా పెరుగుదలతో భూకబ్జాదారులు ఈ సరస్సును ఆక్రమించి, నిర్మాణాలు చేశారు. ఇందులోని నీరు కూడా కలుషితమైంది.

## ఇతర వివరాలు

* గతంలో కొంతమంది ఇక్కడ వాటర్ బెడ్‌ను డంపింగ్ చేస్తుండడంతో రంగారెడ్డి జిల్లా కలెక్టర్ ఆదేశాలు జారీ చేయడంతో అది నిలిపివేయబడింది.
* 2017లో హైదరాబాద్ మెట్రోపాలిటన్ డెవలప్‌మెట్ అథారిటీ, గ్రేటర్ హైదరాబాద్ మునిసిపల్ కార్పోరేషన్, సేవ్ అవర్ అర్బన్ లేక్ కలిసి 2017లో సరస్సును తనిఖీ చేసి, సరస్సు చుట్టూ పూర్తిస్థాయిలో కంచె నిర్మించడం ద్వారా ఆక్రమణల నుండి రక్షించబడుతుందని నివేదిక ఇవ్వడం జరిగింది.

## మూలాలు

వర్గం:CS1 maint: numeric names: authors list
వర్గం:హైదరాబాదు పర్యాటక ప్రదేశాలు
వర్గం:హైదరాబాదు జలాశయాలు
వర్గం:తెలంగాణ జలాశయాలు
వర్గం:తెలంగాణ పర్యాటక ప్రదేశాలు
వర్గం:1770 స్థాపితాలు
హెడ్స్ అండ్ టేల్స్

**హెడ్స్‌ అండ్‌ టేల్స్‌** 2021లో విడుదలైన తెలుగు సినిమా. ఎస్.కె.ఎన్ సమర్పణలో పాకెట్ మనీ పిక్చర్స్, రమ్య క్రియేషన్స్ బ్యానర్ల పై ప్రదీప్ అంగిరేకుల, రమ్య చౌదరి నిర్మించిన ఈ సినిమాకు సాయి కృష్ణ ఎన్రెడ్డి దర్శకత్వం వహించాడు. సునీల్‌, సుహాస్‌, చాందిని రావు, దివ్య శ్రీపాద, శ్రీ విద్య ప్రధాన పాత్రల్లో నటించిన ఈ సినిమా ఫ‌స్ట్‌లుక్‌ను 2021 అక్టోబరు 8న నటి రెజీనా విడుదల చేయగా, ట్రైలర్‌ను 2021 అక్టోబరు 16న విడుదల చేశారు. హెడ్స్ అండ్ టేల్స్ సినిమా ‘జీ5’ ఓటీటీలో అక్టోబరు 22న విడుదలైంది.

## నటీనటులు
*సునీల్‌
*సుహాస్‌ 
*చాందిని రావు 
*దివ్య శ్రీపాద - మంగ 
*శ్రీవిద్య మహర్షి - అనీషా

## సాంకేతిక నిపుణులు
*బ్యానర్లు: పాకెట్ మనీ పిక్చర్స్, రమ్య క్రియేషన్స్ 
*నిర్మాతలు:ప్రదీప్ అంగిరేకుల, రమ్య చౌదరి 
*కథ, స్క్రీన్‌ప్లే:సందీప్ రాజ్ 
*దర్శకత్వం: సాయి కృష్ణ ఎన్రెడ్డి
*సంగీతం: మణిశర్మ 
*సినిమాటోగ్రఫీ : వెంకట్ ఆర్ శాఖమూరి 
*ఎడిటర్ : కోదాటి పవన్ కళ్యాణ్

## మూలాలు

## బయటి లింకులు
* 

వర్గం:2021 తెలుగు సినిమాలు
వర్గం:సునీల్ నటించిన సినిమాలు
కామన్‌ పోస్ట్‌గ్రాడ్యుయేట్‌ ఎంట్రెన్స్‌ టెస్ట్‌

**కామన్‌ పోస్ట్‌గ్రాడ్యుయేట్‌ ఎంట్రెన్స్‌ టెస్ట్‌ (సీపీజీఈటీ)** తెలంగాణ రాష్ట్రంలోని విశ్వవిద్యాలయాలలో ప్రవేశంకోసం ప్రతి సంవత్సరం నిర్వహించబడే పోస్ట్ గ్రాడ్యుయేట్ అర్హత పరీక్ష. హైదరాబాదులోని ఉస్మానియా విశ్వవిద్యాలయం, మహబూబ్ నగర్ లోని పాలమూరు విశ్వవిద్యాలయం, నల్గొండలోని మహాత్మాగాంధీ విశ్వవిద్యాలయం, నిజామాబాదులోని తెలంగాణ విశ్వవిద్యాలయంలలో దాదాపు 19,000 సీట్లు ఉన్నాయి. ప్రతి సంవత్సరం మే/జూన్‌ నెలల్లో ప్రవేశ పరీక్ష జరుగుతుంది.

గతంలో దీనిని *ఉస్మానియా విశ్వవిద్యాలయ కామన్ ఎంట్రెన్స్ టెస్ట్* (ఓయుసెట్), అని పిలిచేవారు. ఉస్మానియా విశ్వవిద్యాలయం అందించే వివిధ కోర్సులకు అడ్మిషన్ల ప్రక్రియను క్రమబద్ధీకరించే లక్ష్యంతో 2000 సంవత్సరంలో డైరెక్టరేట్ ఆఫ్ అడ్మిషన్స్ స్థాపించబడింది. 2000-2001 విద్యా సంవత్సరం నుండి విశ్వవిద్యాలయం, దాని అనుబంధ సంస్థలు అందించే అడ్మిషన్ ప్రక్రియను డైరెక్టరేట్ నిర్వహిస్తోంది. తెలంగాణ, మహాత్మాగాంధీ, పాలమూరు విశ్వవిద్యాలయాలు ప్రారంభమైనప్పటి నుండి ఆయా విశ్వవిద్యాలయాలు అందించే వివిధ కోర్సులలో ప్రవేశాల ప్రక్రియ కూడా ఈ డైరెక్టరేట్ పరిధిలోనే జరుగుతోంది. 2020, 2021లలో ప్రవేశ పరీక్షల నిర్వహణను ఉస్మానియా విశ్వవిద్యాలయం విజయవంతంగా నిర్వహించింది.

## చరిత్ర
2011 నుండి తెలంగాణ ప్రాంతంలో ఉన్న విశ్వవిద్యాలయాలకు కలిపి ఉమ్మడి ప్రవేశ పరీక్షను నిర్వహించడం ప్రారంభమైంది. తరువాత 2019 ఏప్రిల్ లో ఓయుసెట్ ను సిపిజెట్ గా (కామన్ పోస్ట్ గ్రాడ్యుయేట్ ఎంట్రన్స్ టెస్ట్‌లు) మార్చింది. తెలంగాణ రాష్ట్ర చరిత్రలో మొట్టమొదటిసారిగా ఉస్మానియా, తెలంగాణ, మహాత్మాగాంధీ, పాలమూరు విశ్వవిద్యాలయాలు వాటి అనుబంధ కళాశాలలు అందించే వివిధ పోస్ట్ గ్రాడ్యుయేట్, పోస్ట్ గ్రాడ్యుయేట్ డిప్లొమా, 5 సంవత్సరాల ఇంటిగ్రేటెడ్ కోర్సులకు ప్రవేశం కోసం ఉస్మానియా యూనివర్సిటీ ఈ పరీక్షను నిర్వహిస్తోంది. ఇందులో ఎంఏ, ఎంఎస్సీ, ఎంకాం, ఎంసిజె, బిఎల్‌ఐఎస్‌సి, ఎంఎల్ఐఎస్‌సి, ఎంఎస్‌డబ్ల్యూ, ఎంఎడ్, ఎంపిఎడ్, డిగ్రీ కోర్సులలో ప్రవేశాన్ని అందిస్తోంది.

## ప్రధాన అర్హతలు
* అభ్యర్థి భారతీయ జాతీయత కలిగి ఉండాలి.
* దరఖాస్తుదారు తప్పనిసరిగా తెలంగాణ రాష్ట్రానికి చెందినవారై ఉండాలి.
* విద్యార్థులు బిఏ, బిఎస్సీ, బ్యాచిలర్ డిగ్రీలలో కనీసం 40% మార్కులతో ఉత్తీర్ణత సాధించాలి.

## ఫార్మాట్, టైమింగ్
* 39 పిజీ కోర్సులు, 10 పిజీ డిప్లొమా కోర్సులు, ఐదు సంవత్సరాల ఇంటిగ్రేటెడ్ కోర్సులు కలిపి మొత్లం 52 సబ్జెక్టులలో ప్రవేశ పరీక్ష జరుగుతుంది.
* ఈ ప్రవేశ పరీక్ష రెండు గంటల బహుళైచ్ఛిక ప్రశ్నపత్రం ఉంటుంది. సబ్జెక్ట్ వారీగా ర్యాంకులు క్రమబద్ధీకరించబడి, విద్యార్థులకు పంపబడతాయి.

## ఫలితాలు
ఎంట్రెన్స్ టెస్ట్ ఫలితాలు జూన్/జూలై నెలల్లో వెలువడతాయి. సీట్ల కేటాయింపు కోసం జూన్ నెల చివరిలో లేదా జూలై నెల ప్రారంభంలో కౌన్సెలింగ్ జరుగుతుంది. జూలై నెల చివర్లో విద్యా సంవత్సరం ప్రారంభమవుతుంది.

## సీట్ల పంపిణీ
మొత్తం సీట్లు - 18,881

నాలుగు విశ్వవిద్యాలయ క్యాంపస్ కాలేజీలలో 4500 సీట్లు, మిగిలిన సీట్లు వాటి అనుబంధ కాలేజీలలో ఉన్నాయి.
* ఉస్మానియా విశ్వవిద్యాలయం - 13,027
* తెలంగాణ విశ్వవిద్యాలయం - 1,990
* మహాత్మా గాంధీ విశ్వవిద్యాలయం - 2,630
* పాలమూరు విశ్వవిద్యాలయం - 1,234

## మూలాలు

వర్గం:ఉస్మానియా విశ్వవిద్యాలయం
గొట్టం గుట్ట

**గొట్టం గుట్ట** తెలంగాణ రాష్ట్రం, సంగారెడ్డి జిల్లా, జహీరాబాద్ సమీపంలో తెలంగాణ–కర్ణాటక రాష్ట్రాల సరిహద్దులో ఉన్న ప్రాంతం. తెలంగాణ ఊటీగా పేరొందిన ఈ ప్రాంతం చుట్టూ అడవి, కనుచూపుమేరలో పచ్చదనం, అందమైన జలపాతాలు, ఎత్తైన కొండలు ఉండి పర్యాటక ప్రాంతంగా నిలుస్తోంది. ప్రతి శని, ఆదివారాలు ఇక్కడికి పెద్దసంఖ్యలో సందర్శకులు వస్తుంటారు.

## ప్రత్యేకతలు
కర్ణాటకలో ప్రవహించే భీమ నదికి దగ్గరలో చించోలి వైల్డ్‌‌లైఫ్‌‌ అభయారణ్యం, ట్రెక్కింగ్‌‌, క్యాంపింగ్‌‌కు ప్రసిద్ధి చెందిన ఆ ప్రాంతానికి వెళ్ళడానికి చేసే ప్రయాణం కూడా మంచి అనుభూతిని కలిగిస్తుంది. గొట్టం గుట్టకు పది కిలోమీటర్ల దూరంలోని జాడి మల్కాపూర్‌‌‌‌ దగ్గర ఉన్న జలపాతానికి ఎక్కువమంది సందర్శకులు వస్తుంటారు.

ఇక్కడ శ్రీ గురు గంగాధర బక్క ప్రభు దేవాలయం కూడా ఉంది. ఈ దేవాలయంలో శ్రావణమాసంలో ప్రత్యేక పూజలతోపాటు జాతర నిర్వహిస్తారు. ఈ ప్రాంతానికి కిందివైపు చంద్రగిరి డ్యామ్ ఉంది. 75 శాతం కర్ణాటక, 25 శాతం తెలంగాణ భూభాగంలో ఉన్న ఈ ప్రాంతంలో సినిమా షూటింగులు కూడా జరుగుతుంటాయి.

## ప్రయాణం
హైదరాబాద్‌‌ నుంచి దాదాపు నూట ఇరవై కిలోమీటర్ల దూరంలో ఉన్న గొట్ట గుట్టకు రెండున్నర గంటల ప్రయాణం ఉంటుంది. జహీరాబాద్‌‌ నుంచి ఇరవై ఐదు కిలోమీటర్ల దూరంలో, చంద్రపల్లి నుండి ఏడు కి.మీ.ల దూరంలో ఉంది. రోడ్డు ప్రయాణం ద్వారా అక్కడికి చేరుకోవచ్చు. ఇక్కడికి దగ్గరలోని జహీరాబాద్‌‌, కర్ణాటకలోని గుల్బర్గా ప్రాంతాలలో హోటల్స్‌‌, రిసార్ట్స్‌‌ వంటి సౌకర్యాలు ఉన్నాయి.

## మూలాలు

వర్గం:తెలంగాణ పర్యాటక ప్రదేశాలు
వర్గం:సంగారెడ్డి జిల్లా
కాటేధాన్

**కాటేధాన్** తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
ఇక్కడికి సమీపంలో అత్తాపూర్, గగన్‌పహడ్, హైదర్‌గూడ, శివరాంపల్లి జాగీర్, ఉప్పరపల్లి, మధుబన్ కాలనీ, పద్మశాలిపురం, ప్రగతి కాలనీ, మైలార్‌దేవ్‌పల్లి మొదలైన ప్రాంతాలు ఉన్నాయి.

## ప్రార్థనా మందిరాలు

* పోచమ్మ దేవాలయం
* మారమ్మ యాది సేవాలాల్ మహారాజ్ దేవాలయం
* తుల్జా భవాని దేవాలయం
* పంచాయతన శక్తి పీఠం
* మసీదు-ఇ-అఖిల్
* మసీదు ఆశ్రహ్ ముబాషారా

## విద్యాసంస్థలు

* అల్-జామియా-అస్-సున్నీయా-దారుల్-ఉలూమ్-తైబా
* ఇక్రా మిషన్ ఉన్నత పాఠశాల, జూనియర్ కళాశాల
* ఎ ఆర్ కాలేజ్ ఆఫ్ కామర్స్
* శ్రీవిద్యానికేతన్ హైస్కూల్
* అల్ఫాజ్ స్టార్స్
* ఫీనిక్స్ ఇంటర్నేషనల్ స్కూల్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో కాటేధాన్ నుండి సికింద్రాబాద్ జంక్షన్, మధుబన్ కాలనీ, కోఠి, ఇంద్రారెడ్డి నగర్ (శివరాంపల్లి), ఉప్పల్, శంషాబాద్, రాజీవ్ గాంధీ అంతర్జాతీయ విమానాశ్రయం, ఆచార్య జయశంకర్ వ్యవసాయ విశ్వవిద్యాలయం మొదలైన ప్రాంతాలకు బస్సు సౌకర్యం ఉంది.

## మూలాలు

## వెలుపలి లంకెలు
ఉప్పరపల్లి (రాజేంద్రనగర్)

**ఉప్పరపల్లి** తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
ఇక్కడికి సమీపంలో అత్తాపూర్, గగన్‌పహడ్, హైదర్‌గూడ, శివరాంపల్లి జాగీర్, కాటేధాన్, మధుబన్ కాలనీ, పద్మశాలిపురం, ప్రగతి కాలనీ, మైలార్‌దేవ్‌పల్లి మొదలైన ప్రాంతాలు ఉన్నాయి.

## ప్రార్థనా మందిరాలు

* కనకదుర్గా దేవాలయం
* మసీదు ఇ మొయిన్
* మసీదు ప్రిన్స్ షహమత్ జా

## విద్యాసంస్థలు

* ఫ్రోబెల్ ఒకేషనల్ జూనియర్ కళాశాల
* తపస్య డిగ్రీ కళాశాల
* విద్యా వినయాలయ పాఠశాల
* సెయింట్ ఆన్స్ గర్ల్స్ హైస్కూల్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఉప్పరపల్లి నుండి లక్డీకపూల్, టోలిచౌకి, మెహదీపట్నం, బాపు ఘాట్, సికింద్రాబాద్ జంక్షన్, కోఠి, శంషాబాద్, రాజీవ్ గాంధీ అంతర్జాతీయ విమానాశ్రయం మొదలైన ప్రాంతాలకు బస్సు సౌకర్యం ఉంది.

## అభివృద్ధి పనులు
2021, మే 29న ఈ ఉప్ప‌ర్‌ప‌ల్లి ప్రాంతంలో పి.వి. నరసింహారావు ఎక్స్‌ప్రెస్ వేకు కనెక్టివిటీగా నిర్మించిన రెండు ర్యాంపులను రాష్ట్ర పుర‌పాల‌క‌శాఖ మంత్రి కేటీఆర్, రాష్ట్రమంత్రి స‌బితా ఇంద్రారెడ్డి, రాజేంద్రనగర్ ఎమ్మెల్యే టి ప్ర‌కాష్‌గౌడ్‌, ఎంపీ అస‌దుద్దీన్ ఓవైసీ, ఎమ్మెల్సీలు పి. మ‌హేంద‌ర్‌రెడ్డి, యెగ్గె మ‌ల్లేశం, నగర మేయ‌ర్ గద్వాల విజ‌య‌ల‌క్ష్మి తదితరులు ప్రారంభించారు.

## మూలాలు

## వెలుపలి లంకెలు
హవల్దార్ ఆలం బేగ్

**హవల్దార్ ఆలం బేగ్** - బెంగాలీ ఇన్ఫాంట్రీకి చెందిన ఆయన  1857 సిపాయిల తిరుగుబాటులో కొంతమంది తెల్లవారిని చంపేశాడు. దీంతో తెల్లవారు వెంటాడి వేటాడి ఆయన్ని పట్టుకొని ఫిరంగికి వేలాడదీసి మరీ కాల్చిచంపారు. సిపాయిల తిరుగుబాటు అణచివేతకు, తెల్లవారి విజయానికి ప్రతీకగా ఆయన పుర్రెను బ్రిటన్కు తరలించి ట్రోఫీలా ప్రదర్శనకు పెట్టారు. అది బ్రిటన్ కెంట్ రాష్ట్రంలోని లార్డ్ క్లైడ్ పబ్లో ఉంది అని చరిత్రకారులు గుర్తించారు.

## జీవితం
అతను బెంగాల్ స్థానిక పదాతిదళం 46వ రెజిమెంట్ కు చెందిన సిపాయి. 1857లో సిపాయిల తిరుగుబాటు సమయంలో సియాల్‌కోట్‌లో పనిచేసేవాడు. పంజాబ్‌లో ఒక బ్రిటిష్ మిషనరీ కుటుంబాన్ని హతమార్చడంతో అతనిని తెల్లవారు ఫిరంగితో పేల్చి చంపారు. అంతేకాకుండా వారి విజయానికి చిహ్నంగా అతని పుర్రెను ట్రోఫీగా ఇంగ్లాండ్‌కు తీసుకువెళ్లారు. 1963లో కెంట్‌లోని వాల్మర్‌లోని లార్డ్ క్లైడ్ పబ్‌లో కనుగొనబడింది. 2014లో చరిత్రకారుడు వాగ్నర్‌కు పబ్ యజమానులు ఇచ్చే వరకు ఇది అక్కడే ఉంది. నేచురల్ హిస్టరీ మ్యూజియం దాని ప్రామాణికతను ధ్రువీకరించింది. బంధువులు, స్నేహితులు రాసిన లేఖలతో సహా వివిధ వనరులను ఉపయోగించి సాక్ష్యాలతో పాటు హవల్దార్ ఆలం బేగ్ చరిత్రకు వాగ్నర్ అక్షరరూపం ఇచ్చారు.

## ది స్కల్ ఆఫ్ ఆలం బేగ్: ''ది లైఫ్ అండ్ డెత్ ఆఫ్ ఎ రెబల్ ఆఫ్ 1857''
పదకొండు అధ్యాయాల 'ది స్కల్ ఆఫ్ ఆలం బేగ్' పుస్తకం 1857లో జరిగిన తిరుగుబాటుదారుడి జీవిత చరిత్ర ఆధారంగా కిమ్ ఎ. వాగ్నర్ రచించారు. 256 పేజీల దీన్ని 2017లో సి. హర్స్ట్ అండ్ కో ప్రచురించింది.

1963లో, ఆగ్నేయ ఇంగ్లాండ్‌లోని ఒక పబ్‌లో మానవ పుర్రె కనుగొనబడింది. దానితో పాటు చేతి రాతలో ఉన్నచిట్టీ కూడా భద్రపరిచి ఉంది. 1857 తిరుగుబాటులో ఫిరంగితో చంపబడిన బ్రిటిష్ సేవలో భారతీయ సైనికుడైన హవల్దార్ ఆలం బేగ్ అని తేలింది. ప్రతీకారం తీర్చుకున్న ఒక ఐరిష్ అధికారి అతని పుర్రెను  ట్రోఫీగా తరలించాడు.

పందొమ్మిదవ శతాబ్దపు అతి పెద్ద తిరుగుబాటు సమయంలో బ్రిటిష్ భారతదేశంలో ఆవిష్కృతం అయిన దృశ్యాలకు స్పష్టమైన కథనాన్ని కిమ్ వాగ్నర్ రాసారు. శరీర భాగాలను సేకరించడం, ప్రదర్శించడం కోసం విక్టోరియన్‌ల భయంకరమైన చేష్టలు.. ఈ పుస్తకంలో బ్రిటీష్ సామ్రాజ్యవాదం క్లిష్టమైన అంచనాను అందిస్తుంది. ఇందులో సామ్రాజ్య వారసత్వాలపై 'తిరుగుబాటు' సమకాలీన చర్చలను కళ్లకు కట్టినట్టు ఉంటుంది.

బ్రిటిష్‌ సేనలు భారతీయ సిపాయిల పట్ల ఎలా వివక్ష ప్రదర్శించేవో, తిరుగుబాటు చేస్తే ఎంత క్రూరంగా హింసించేవారో ఈ పుస్తకంలో వాగ్నర్‌ వివరించారు. ఫిరంగికి కట్టి పేల్చటం ద్వారా శరీరాన్ని తునాతునకలు చేసేవారు. తద్వారా హిందువులైనా, ముస్లింలైనా వారి ఆచార సంప్రదాయాల ప్రకారం అంత్యక్రియలు జరపటానికి కూడా వీలులేకుండా క్రూరంగా వ్యవహించారు. హవల్దార్ ఆలం బేగ్ పుర్రెను భారతదేశానికి తిరిగి తీసుకెళ్లి ట్రిమ్ము ఘాట్‌ పోరాటం జరిగిన రావి నది వద్ద గౌరవప్రదంగా ఖననం చేయాలన్నది తన ఆశయమని వాగ్నర్‌ రాసుకున్నారు.

## మూలాలు
కోల్డ్‌కేస్‌(సినిమా)

## కథ
వారణాసిలో హిందూ భూతవైద్యం ఆచారం కేరళలో ముస్లిం భూతవైద్యం ఆచారంతో సినిమా ప్రారంభమవుతుంది.ఒక జాలరి చెరువులో చేపల వేటకు వెళ్తే వలలో ఒక సంచి దొరుకుతుంది. దాన్ని తెరిచి చూడగా అందులో మనిషి పుర్రె కనపడుతుంది. దీంతో రంగంలోకి దిగిన పోలీసులు ఈ కేసు పరిశోధనను ఏసీపీ సత్యజిత్‌(పృథ్వీరాజ్‌ సుకుమారన్‌)కు అప్పగిస్తారు. మరోవైపు మేధా పద్మజ (అదితి బాలన్‌) ఇన్వెస్టిగేటివ్‌ జర్నలిస్ట్‌గా ఓ టెలివిజన్‌ ఛానల్‌లో పనిచేస్తుంటుంది. ఆమెకు ఒక కూతురు. కొత్తగా ఓ ఇల్లు అద్దెకు తీసుకుని అందులోకి వెళతారు. ఆ ఇంటికి వెళ్లిన దగ్గరి నుంచి మేధాకు కొన్ని అనూహ్య సంఘటనలు ఎదురవుతాయి. మేధాకు ఎదురైన ఆ పరిస్థితులు ఏంటి? ఏసీపీ సత్యజిత్‌ పరిశోధన చేస్తున్న కేసుకీ, ఈ ఇంటిలో జరిగే సంఘటనలకు ఉన్న సంబంధం ఏంటి? చెరువులో లభించిన ఆ మనిషి పుర్రె ఎవరిది? తెలియాలంటే సినిమా చూడాల్సిందే

## తారాగణం
*పృథ్వీరాజ్ సుకుమారన్ 
*అదితి బాలన్
*అనిల్‌ నెడుమగద్‌ 
*లక్ష్మీప్రియ చంద్రమౌళి 
*అతిమ్య రాజన్‌
*పూజా మోహనరాజ్

## సంగీతం
ఈ సినిమా సౌండ్‌ట్రాక్ స్కోర్ ప్రకాష్ అలెక్స్ స్వరపరిచారు. శ్రీనాథ్ లిరిక్స్ రాశారు. మ్యూజిక్ ఆల్బమ్‌లో కెఎస్ హరిశంకర్ పాడిన "ఈరన్ ముకిల్" అనే ఒక పాట 2021 జూన్ 25 న విడుదలైంది.
## విడుదల
2021 జూన్ 16 న, మేకర్స్ విడుదల తేదీని 2021 జూన్ 30 గా ప్రకటించారు. అదే రోజు సినిమా టీజర్ విడుదల చేశారు. 29 జూన్ అమెజాన్ ప్రైమ్ విడుదల అయింది.

## మూలాలు
మాధవరావ్ బాగల్

**భాయ్ మాధవరావ్ బాగల్** అని కూడా పిలవబడే **మాధవరావ్ ఖండేరావ్ బాగల్** ( 1895 మే 28 – 1986 మార్చి 6) ప్రముఖ రచయిత, కళాకారుడు, పాత్రికేయుడు, సంఘ సంస్కర్త, రాజకీయ కార్యకర్త, ప్రసంగి, కొల్హాపూర్ కు చెందిన స్వాతంత్ర్య సమరయోధుడు. 

## వ్యక్తిగత జీవితం
ఆయన 1895 మే 28 న కొల్హాపూర్ లో జన్మించాడు.  

అతని తండ్రి ఖండేరావ్ బాగల్ ప్రఖ్యాత ప్లీడర్, తహసీల్దార్, సంఘ సంస్కర్త కూడా. ఖండేరావ్ సత్యశోధక్ సమాజ్ నాయకుడు, "హంటర్" అనే వార్తాపత్రికకు సంపాదకుడు, అందువల్ల దీనిని "హంటర్కర్" అని కూడా పిలిచేవారు.  కొల్హాపూర్ లోని రాజారామ్ హైస్కూల్ లో ప్రారంభ విద్యను పూర్తి చేశాడు, తరువాత బొంబాయిలోని జె.జె. స్కూల్ ఆఫ్ ఆర్ట్ నుండి పెయింటింగ్, మోడలింగ్, కుడ్య అలంకరణ కోర్సులను పూర్తి చేశాడు.  మాధవరావ్ బాగల్ తక్కువ రంగుల ద్వారా కాంతి, నీడను వ్యక్తీకరించడంతో తన స్వంత శైలి పెయింటింగ్ ను రూపొందించాడు. అతని పెయింటింగ్ లో సృష్టించబడిన పర్యావరణం అందంగా ఉంది. సంఘ సంస్కర్తగా, దళితులను ఎత్తడానికి కృషి చేశాడు. ఆలయాన్ని సందర్శించడానికి, ఇతర కులాలతో కలవడానికి వారికి హక్కు ఇవ్వబడుతుందని వాదించాడు.  ఆయన 1939 లో కొల్హాపూర్ రాష్ట్రంలో ప్రజా పరిషత్ ను స్థాపించారు.

## స్వాతంత్ర్య సమరయోధుడు
భారతదేశ స్వాతంత్ర్యం కోసం, ముఖ్యంగా కొల్హాపూర్ రాష్ట్రాన్ని యూనియన్ ఆఫ్ ఇండియాలో విలీనం చేసే ఆందోళనకు నాయకత్వం వహించిన ఫ్రంట్ రన్నర్ నాయకులలో ఆయన కూడా ఉన్నారు. రత్నప్ప కుంభర్, దినకర దేశాయి, నానాసాహెబ్ జగడేల్, ఆర్.డి. మించె మొదలైన అనేక మంది సహచరులతో అతన్ని అరెస్టు చేశారు. 1930 ల మధ్యలో ఆయన భారత జాతీయ కాంగ్రెస్లో చేరారు, భాస్కరరావు జాదవ్ వంటి రైతు ఉద్యమానికి చెందిన పాత నాయకులు ఆడిన బ్రిటిష్ అనుకూల రాజకీయాలతో నిరాశ చెందారు.  1940-47 కాలంలో మహాత్మా గాంధీ, వల్లభ్ భాయ్ పటేల్, జవహర్ లాల్ నెహ్రూ వంటి నాయకులతో సన్నిహితంగా పనిచేసాడు. 

## మరణం
అతను 1986 మార్చి 6 లో మరణించాడు. 

## స్మారక చిహ్నాలు
ఈ క్రింది సంస్థలకు స్మారక చిహ్నాలుగా అతని పేరు పెట్టారు

* మాధవరావ్జీ బాగల్ విద్యాపీఠ్, కొల్హాపూర్ ఆయన పేరు మీద ఉన్న విశ్వవిద్యాలయం. 
* భాయ్ మాధవరావ్ బాగల్ కన్యా ప్రాశాల, గ్రామం కబ్వాడ, కొల్హాపూర్ జిల్లా. 
* భాయ్ మాధవరావ్ బాగల్ అవార్డును మాధవరావుజీ బగల్ విద్యాపీఠ్, కొల్హాపూర్ ఏర్పాటు చేశారు, ఇది సమాజానికి అద్భుతమైన సహకారం కోసం ప్రతి సంవత్సరం ఒక వ్యక్తికి ఇవ్వబడుతుంది. 

## మూలాలు

వర్గం:గాంధేయవాదులు
వర్గం:మహారాష్ట్ర స్వాతంత్ర్య సమర యోధులు
వర్గం:1986 మరణాలు
వర్గం:1895 జననాలు
## బాహ్య లింకులు
* మాధవరావ్ బాగల్
రామయ్యగారి సుభాష్ రెడ్డి

**రామయ్యగారి సుభాష్‌ రెడ్డి** భారతదేశానికి చెందిన న్యాయమూర్తి. ఆయన 2018 నవంబరు 2న సుప్రీం కోర్టు న్యాయమూర్తిగా బాధ్యతలు చేపట్టాడు.

## జననం, విద్యాభాస్యం
ఆర్. సుభాష్ రెడ్డి 1957 జనవరి 5లో తెలంగాణ రాష్ట్రం, మెదక్ జిల్లా, చిన్న శంకరంపేట మండలం, కామారం గ్రామంలో ఆర్ జగన్నాథ్‌ రెడ్డి, విశాలా రెడ్డి దంపతులకు జన్మించాడు. ఆయన శంకరంపేటలో పదో తరగతి పూర్తి చేసి, హైదరాబాద్‌లోని ఏవీ కాలేజీలో ఇంటర్మీడియట్, డిగ్రీ పూర్తి చేసి, ఉస్మానియా యూనివర్సిటీ నుండి న్యాయశాస్త్రంలో పట్టా పొందాడు.

## వృత్తి జీవితం
ఆర్. సుభాష్ రెడ్డి ఉస్మానియా యూనివర్సిటీలో ఎల్.ఎల్.బి పూర్తి చేశాక 1980 అక్టోబరు 30న న్యాయవాదిగా పేరు నమోదు చేసుకొని జస్టిస్‌ బి. సుభాషణ్ రెడ్డి వద్ద జూనియర్ గా చేరాడు. ఆయన న్యాయవాదిగా సివిల్‌, క్రిమినల్‌, రాజ్యాంగ సంబంధమైన కేసులను వాదించాడు. ఆర్. సుభాష్ రెడ్డి శ్రీ వేంకటేశ్వర విశ్వవిద్యాలయం, జేఎన్‌టీయూలకు స్టాండింగ్‌ కౌన్సిల్‌గా, హైకోర్టు న్యాయవాదుల అసోసియేషన్‌కు 2001 నుండి 02 వరకు అధ్యక్షుడిగా (ఏకగ్రీవం) ఎన్నికై పనిచేశాడు.జస్టిస్ ఆర్.సుభాష్ రెడ్డి 2002 డిసెంబరు 02న హైకోర్టు అదనపు న్యాయమూర్తిగా నియమితుడై, 2004లో శాశ్వత న్యాయమూర్తిగా నియమితుడయ్యాడు.

ఆయన తెలంగాణ స్టేట్‌ లీగల్‌ సర్వీసు అథార్టీకి ఎగ్జిక్యూటివ్‌ ఛైర్మన్‌‌గా పనిచేసి, ఆంధ్రప్రదేశ్/తెలంగాణ ఉమ్మడి హైకోర్టు న్యాయమూర్తిగా 2002 డిసెంబరు 2 నుండి 2016 ఫిబ్రవరి 12 వరకు పనిచేసి గుజరాత్ హైకోర్టు న్యాయమూర్తిగా బదిలీ అయ్యాడు. ఆయన అక్కడ 2016 ఫిబ్రవరి 13 నుండి 2018 నవంబరు 1 వరకు పనిచేసి సుప్రీం కోర్టు న్యాయమూర్తిగా 2018 నవంబరు 2న నియమితుడయ్యాడు. 

జస్టిస్ ఆర్.సుభాష్ రెడ్డి 2019 డిసెంబరు 17న దేశవ్యాప్తంగా కోర్టుల్లో అత్యాచార ఘటనల కేసుల విచారణ ఎంత సత్వరంగా జరుగుతోందో పరిశీలించేందుకు సుప్రీంకోర్టు ప్రత్యేకంగా ఏర్పాటు చేసిన కమిటీలో సభ్యుడిగాశబరిమల అయ్యప్ప స్వామి దర్శనం విషయంలో మహిళల పట్ల వివక్ష వద్దంటూ దాఖలైన పిటీషన్లపై రోజువారీ విచారణ కమిటీలో సభ్యుడిగా నియమితుడయ్యాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:1957 జననాలు
వర్గం:సుప్రీమ్‌కోర్టు న్యాయమూర్తులు
కురియన్ జోసెఫ్

**కురియన్‌ జోసెఫ్‌** భారతదేశానికి చెందిన మాజీ న్యాయమూర్తి. ఆయన 2018 నవంబరు 29న సుప్రీం కోర్టు న్యాయమూర్తిగా పదవీ విరమణ చేశాడు. ఆయన టాప్‌–10 సుప్రీం జడ్జీల జాబితాలో 1,035 తీర్పులతో పదో స్థానంలో ఉన్నాడు. 

## జననం, విద్యాభాస్యం
కురియన్ జోసెఫ్ 1953 నవంబరు 30న కేరళలో జన్మించాడు. ఆయన కేరళ లా అకాడమీ లా కాలేజీలో న్యాయశాస్త్రంలో పట్టా అందుకొని, న్యాయవాదిగా పేరు నమోదు చేసుకొని కేరళ హైకోర్టులో 1979లో ప్రాక్టీసును ప్రారంభించాడు.

## వృత్తి జీవితం
కురియన్ జోసెఫ్ జోసెఫ్ 1979లో న్యాయవాద వృత్తి ప్రారంభించి 1983 నుండి 1985 వరకు కొచ్చిన్ యూనివర్సిటీ సెనేట్ సభ్యుడిగా, 1996లో మహాత్మాగాంధీ యూనివర్శిటీ భారతీయ న్యాయ ఆలోచన బోర్డు సభ్యుడిగా, 2006 నుండి 2008 వరకు కేరళ జ్యుడీషియల్ అకాడమీ ప్రెసిడెంట్, 2006 నుండి 2009 వరకు కేరళ హైకోర్టు లీగల్ సర్వీసెస్ కమిటీ ఛైర్మన్‌గా, 2008లో లక్షద్వీప్ లీగల్ సర్వీసెస్ అథారిటీ ఛైర్మన్‌గా, 1987లో కేరళ ప్రభుత్వ ప్లీడర్‌గా, 1994 నుండి 1996 వరకు అదనపు అడ్వకేట్ జనరల్‌గా పనిచేశాడు.

కురియన్ జోసెఫ్ 2000లో కేరళ హైకోర్టులో న్యాయవాదిగా నియమితులయ్యాడు. ఆయన 2010, ఫిబ్రవరి 8 నుంచి 2013 మార్చి వరకూ హిమాచల్‌ప్రదేశ్‌ హైకోర్టు ప్రధాన న్యాయమూర్తిగా పనిచేసిన అనంతరం 2013 మార్చి 8న సుప్రీం కోర్టు న్యాయమూర్తిగా నియమితుడై 2018 నవంబరు 29న పదవీ విరమణ చేశాడు. 

## గుర్తించదగిన కేసులు
జస్టిస్‌ కురియన్‌ జోసెఫ్‌ ట్రిపుల్‌ తలాక్‌ రాజ్యాంగవిరుద్ధమనీ, చెల్లదని ప్రకటించిన ధర్మాసనంలో ఉన్నాడు. కొలీజియం సిఫార్సులపై కేంద్రం నిర్ణయం తీసుకోకపోవడంపై, తాజ్‌మహల్‌ పరిరక్షణపై ఆయన చాలాసార్లు బహిరంగ లేఖలు రాశాడు. హైకోర్టు, సుప్రీంకోర్టుల్లో జడ్జీల నియామకానికి కేంద్రం తీసుకొచ్చిన నేషనల్‌ జ్యూడీషియల్‌ అపాయింట్‌మెంట్స్‌ కమిటీ చట్టాన్ని జస్టిస్‌ జోసెఫ్‌ బెంచ్‌ కొట్టివేసింది.
## మూలాలు

వర్గం:1953 జననాలు
వర్గం:కేరళకు చెందిన సుప్రీమ్‌కోర్టు న్యాయమూర్తులు
వర్గం:సుప్రీమ్‌కోర్టు న్యాయమూర్తులు
వర్గం:కేరళ వ్యక్తులు
వర్గం:న్యాయమూర్తులు
కృష్ణ మురారీ

**కృష్ణ మురారీ** భారతదేశానికి చెందిన న్యాయమూర్తి. ఆయన 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు స్వీకరించాడు.
## జననం, విద్యాభాస్యం
కృష్ణ మురారీ 1958 జూలై 9లో ఉత్తరప్రదేశ్ రాష్ట్రం, అలాహాబాద్ లో జన్మించాడు. ఆయన అలహాబాద్ విశ్వవిద్యాలయం నుండి ఎల్.ఎల్.బి పూర్తి చేసి 1981 డిసెంబరు 23న న్యాయవాదిగా పేరు నమోదు చేసుకున్నాడు.
## వృత్తి జీవితం
కృష్ణ మురారీ 1981న న్యాయవాదిగా వృత్తి ప్రారంభించి అలహాబాద్ హైకోర్టులో సివిల్, రాజ్యాంగ, కంపెనీ, రెవెన్యూ కేసులను వాదించాడు. ఆయన ఉత్తర ప్రదేశ్ రాష్ట్ర నూలు కంపెనీ, ఉత్తర రైల్వే ప్రాథమిక సహకార బ్యాంకు, ఉత్తర ప్రదేశ్ రాష్ట్ర వస్త్ర కార్పొరేషన్ మొదలైన వాటికి స్టాండింగ్ కౌన్సిల్‌గా పనిచేశాడు.
కృష్ణ మురారీ 2004 జనవరి 7న అలహాబాద్ హైకోర్టు అదనపు న్యాయమూర్తిగా నియమితుడై 2005లో శాశ్వత న్యాయమూర్తిగా నియమితుడయ్యాడు. ఆయన 2018 జూన్ 2న పంజాబ్, హర్యానా హైకోర్టు ప్రధాన న్యాయమూర్తిగా నియమితుడై 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు స్వీకరించాడు. ఆయన సుప్రీంకోర్టు న్యాయమూర్తిగా 2023 జూలై 8 వరకు కొనసాగుతాడు.

## మూలాలు

వర్గం:సుప్రీమ్‌కోర్టు న్యాయమూర్తులు
వర్గం:న్యాయమూర్తులు
శ్రీపతి రవీంద్ర భట్

**శ్రీపతి రవీంద్ర భట్** భారతదేశానికి చెందిన న్యాయమూర్తి. ఆయన 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు స్వీకరించాడు.
## జననం, విద్యాభాస్యం
శ్రీపతి రవీంద్ర భట్ 1958 అక్టోబరు 21లో కర్ణాటక రాష్ట్రం, మైసూరులో జన్మించాడు. ఆయన ఢిల్లీలో ఎల్.ఎల్.బి పూర్తి చేసి 1982లో న్యాయవాదిగా బార్‌ కౌన్సిల్‌లో పేరు నమోదు చేసుకున్నాడు.

## వృత్తి జీవితం
శ్రీపతి రవీంద్ర భట్ 16 జూలై 2004 నుండి 2019 మే 4 వరకు 15 సంవత్సరాల పాటు ఢిల్లీ హైకోర్టు న్యాయమూర్తిగా పనిచేశాడు. ఆయన 2019 మే 5 నుండి 2019 సెప్టెంబరు 22 వరకు రాజస్థాన్‌ హైకోర్టు ప్రధాన న్యాయమూర్తిగా పనిచేసి 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు చేపట్టి, 23 అక్టోబరు 2023 వరకు న్యాయమూర్తిగా పదవిలో కొనసాగనున్నాడు.

## మూలాలు

వర్గం:సుప్రీమ్‌కోర్టు న్యాయమూర్తులు
వర్గం:న్యాయమూర్తులు
హృషికేశ్ రాయ్

**హృషికేశ్‌ రాయ్‌** భారతదేశానికి చెందిన న్యాయమూర్తి. ఆయన 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు స్వీకరించాడు.
## జననం, విద్యాభాస్యం
హృషికేశ్‌ రాయ్‌ 1960 ఫిబ్రవరి 1లో సిక్కిం రాష్ట్రం, గాంగ్‌టక్లో జన్మించాడు. ఆయన 1982లో ఢిల్లీ యూనివర్సిటీ నుంచి ఎల్.ఎల్.బి పూర్తి చేసి బార్‌ కౌన్సిల్‌లో పేరు నమోదు చేసుకున్నాడు. 
## వృత్తి జీవితం
హృషికేశ్‌ రాయ్‌ న్యాయవాదిగా ప్రాక్టీసు ప్రారంభించి అరుణాచల్ ప్రదేశ్ రాష్ట్ర సీనియర్ ప్రభుత్వ న్యాయవాదిగా, అస్సాం రాష్ట్ర విద్యుత్ బోర్డు, కర్బీ ఆంగ్లాంగ్ అటానమస్ కౌన్సిల్ స్టాండింగ్ కౌన్సిల్‌గా పనిచేశారు. ఆయన 2004 డిసెంబరు 21న గౌహతి హైకోర్టు సీనియర్ న్యాయవాదిగా నియమితుడై 2006 అక్టోబరు 12న గౌహతి హైకోర్టు అదనపు న్యాయమూర్తిగా, 2008 జూలై 15న శాశ్వత న్యాయమూర్తి నియమితుడయ్యాడు. హృషికేశ్‌ రాయ్‌ అస్సాం స్టేట్ లీగల్ సర్వీసెస్ అథారిటీ ఎగ్జిక్యూటివ్ హెడ్, భారత ప్రధాన న్యాయమూర్తి నేతృత్వంలోని నేషనల్ జ్యుడీషియల్ అకడమిక్ కౌన్సిల్ సభ్యుడిగా నామినేట్ అయ్యాడు.

హృషికేశ్‌ రాయ్‌ 2006 అక్టోబరు 12 నుండి 2018 మే 29 వరకు గౌహతి హైకోర్టు న్యాయమూర్తిగా, 2018 ఆగస్టు 8 నుండి 2019 సెప్టెంబరు 22 వరకు కేరళ హైకోర్టు ప్రధాన న్యాయమూర్తిగా నియమితుడయ్యాడు. ఆయన 2019 సెప్టెంబరు 23న సుప్రీం కోర్టు న్యాయమూర్తిగా బాధ్యతలు చేపట్టి,  2025 ఫిబ్రవరి 1 వరకు న్యాయమూర్తిగా పదవిలో కొనసాగనున్నాడు.
## మూలాలు

వర్గం:సుప్రీమ్‌కోర్టు న్యాయమూర్తులు
వర్గం:న్యాయమూర్తులు
పనస బుట్టలు

పనస బుట్టలు ఉత్తరాంధ్ర వారి ప్రత్యేక వంటకం. వినాయక చవితికి తప్పక వండుతారు. లేత పనసాకులను బుట్టలా కుట్టి అందులో పిండి వేసి ఆవిరి మీద ఉడికిస్తారు. వీటిని పొట్టిక్కలు అని కూడా అంటారు.
thumb|పనస బుట్టలు

## కావలసిన పదార్థాలు

* మినపపప్పు - 1 కప్పు
* ఇడ్లీ రవ్వ - 3 కప్పులు
* ఉప్పు - సరిపడేటంత
* పనస ఆకులు

## తయారీ విధానం
పనసాకులు తెచ్చి వాటిని శుభ్రం చేసి నాలుగు ఆకులను కలిపి ఒక బుట్టలా కుడతారు. మూడాకుల తొడిమలు తీసి వేసి, ఆకు కొసలను దగ్గరగా ఒకదాని మీద ఒకటి పెట్టి పుల్లలతో విస్తరి కుట్టినట్టుగా కుడతారు. ఒకాకు తొడిమను మాత్రము ఉంచుతారు. ఆ తొడిమతో బుట్టను పట్టుకుంటారు.

మినపపప్పును మూడు గంటలు నానవేసి, మెత్తగా రుబ్బుకోవలి. దానికి ఇడ్లీ రవ్వను కలిపి కొంత సేపు నాననిచ్చి దానికి తగినంత ఉప్పును కలపాలి. ఈ పిండిని ఈ బుట్టలలో వేసి ఆవిరి మీద ఉడికిస్తారు. లేత పనస రసము అంటిన ఆ బుట్టలు కొబ్బరి పచ్చడి లేక అల్లపు పచ్చడితో గాని తింటారు.

## మూలాలు

వర్గం:ఆంధ్ర వంటకాలు
భారతీయ జనతా పార్టీ అధ్యక్షుల జాబితా

**భారతీయ జనతా పార్టీ అధ్యక్షుడు,** భారతీయ జనతా పార్టీ సంస్థపై అధ్యక్షుడుకు అత్యున్నత అధికారం ఉంటుంది. పార్టీ అధ్యక్షుడు పార్టీ జాతీయ కార్యనిర్వాహక సమావేశాలకు అధ్యక్షత వహిస్తాడు. పార్టీ అనుబంధ విభాగాల అధ్యక్షులను నియమించడం, దాని యువజన విభాగం, రైతు విభాగం వంటి వాటికి వివిధ హోదాలలో వ్యక్తులను నియమించే అధికారం పార్టీ అధ్యక్షుడు కలిగి ఉంటాడు. ఏఅభ్యర్థి అయినా అధ్యక్ష పదవిలో కానసాగాలంటే, కనీసం 15 సంవత్సరాలు పార్టీ సభ్యుడుగా కొనసాగిఉండాలి.  పార్టీ జాతీయ రాష్ట్ర సంఘం నుండి తీసుకోబడిన సభ్యులతో కూడిన ఎలక్టోరల్ కళాశాల ద్వారా ప్రెసిడెంటు నామమాత్రంగా ఎన్నుకోబడతాడు. అయితే ఆచరణలో పార్టీ సీనియర్ సభ్యుల ఏకాభిప్రాయ ఎంపికకులోబడి ఉంటుంది. అధ్యక్షుడి పదవీకాలం మూడేళ్లు ఉంటుంది. వ్యక్తులు వరుసగా రెండు పర్యాయాలకు మించి ఉండటానికి సాధారణంగా అవకాశం ఉండదు. 

## పార్టీ స్థాపన
1980లో పార్టీ స్థాపించిన తరువాత, అటల్ బిహారీ వాజ్‌పేయి దాని మొదటి అధ్యక్షుడుగా పదవీ బాధ్యతలు చేపట్టాడు.ఆ తర్వాత భారత ప్రధాని అయ్యాడు. 2018 ఆగస్టులో మరణించేనాటివరకు ఆధ్యక్ష పదవిలో కొనసాగిన ఏకైక బిజెపి అధ్యక్షుడు. 1986లో, లాల్ కృష్ణ అద్వానీ పార్టీ అధ్యక్షుడిగా ప్రమాణ స్వీకారం చేశాడు.అద్వానీ మూడు వేర్వేరు కాలాలలో మాత్రమే సుదీర్ఘకాలం అధ్యక్షుడిగా ఉన్నాడు.   బిజెపి అధ్యక్షులుగా 2021 నాటికి మొత్తం 11 మంది పనిచేశారు. రాజ్ నాథ్ సింగ్, అమిత్ షాలు కూడా రెండు పర్యాయాలు చొప్పున పనిచేశారు.2020 జనవరిలో, జగత్ ప్రకాష్ నడ్డా అధ్యక్షుడిగా నియమితులయ్యాడు. 

## సాధారణ నియమం
పార్టీ ప్రెసిడెంటు సాధారణంగా ప్రభుత్వంలో ఏ ఒక్క పదవిని కూడా కలిగి ఉండడు.ఒకవేళ పార్టీకి చెందిన ముఖ్యులు మంత్రివర్గంలో పదవిని చేపట్టాల్సి వస్తే పార్టీ పదవులకు రాజీనామా చేస్తారు. 

## పార్టీ అధ్యక్షుల జాబితా

## ఇది కూడ చూడు

* భారతీయ జనతా పార్టీ రాష్ట్ర అధ్యక్షుల జాబితా
* భారత పార్లమెంటులో భారతీయ జనతా పార్టీ నాయకుడు
* రాష్ట్రీయ స్వయం సేవక్ సంఘ్ సర్సంఘాలకుల జాబితా
* భారత జాతీయ కాంగ్రెస్ అధ్యక్షుల జాబితా

## మూలాలు

## వెలుపలి లంకెలు

వర్గం:రాజకీయ పార్టీలు
వర్గం:భారతీయ జనతా పార్టీ అధ్యక్షులు
వర్గం:భారతీయ జనతా పార్టీ
హబీబ్ ఉర్ రహమాన్

**హబీబ్ ఉర్ రహమాన్** (1913–1978) భారతదేశంలో బ్రిటిష్ వలస పాలనలో ఉన్న ఒక భారతీయ జాతీయవాది, ఇండియన్ నేషనల్ ఆర్మీ (INA) లో ఒక అధికారి. అతను సింగపూర్‌లో సుభాష్ చంద్రబోస్ చీఫ్ ఆఫ్ స్టాఫ్‌గా పనిచేశాడు. బోస్‌తో కలిసి తైపీ నుండి టోక్యోకు తన చివరి ప్రాణాంతక విమానంలో తన జీవితంలోని చివరి క్షణాలను పంచుకున్నాడు.
## విద్య
రాజా మంజూర్ అహ్మద్ ఖాన్ కుమారుడు హబీబ్ ఉర్ రహమాన్ జమ్మూ కాశ్మీర్‌లోని భింబర్ జిల్లా పంజేరి గ్రామంలో 22 డిసెంబర్ 1913 న జన్మించాడు. అతను పంజేరిలో పాఠశాల విద్య పూర్తి చేసుకున్నాడు. జమ్మూలో గ్రాడ్యుయేషన్ పూర్తి చేశాడు. తరువాత, రెహమాన్ డెహ్రాడూన్ ప్రిన్స్ ఆఫ్ వేల్స్ రాయల్ ఇండియన్ మిలిటరీ కాలేజీలో ఇండియన్ మిలిటరీ అకాడమీలో చేరాడు.
## మిలటరీ కెరీర్
రెహమాన్ 15 జూలై 1936 న భారత భూ బలగాల ప్రత్యేక జాబితాలో రెండవ లెఫ్టినెంట్‌గా నియమితులయ్యాడు. 10 ఆగస్టు 1936 నుండి డ్యూక్ ఆఫ్ వెల్లింగ్టన్ రెజిమెంట్ రెండవ బెటాలియన్‌తో కలిసి పనిచేశాడు. అతను ఇండియన్ ఆర్మీకి నియమించబడ్డాడు, 14 వ పంజాబ్ రెజిమెంట్ మొదటి బెటాలియన్‌గా నియమించబడ్డాడు, అతన్ని 1937 ఆగష్టు 10 న "షేర్ దిల్ పల్టాన్" అని పిలిచారు. అప్పట్లో అధికారిగా అతని వేతనం నెలకు వంద రూపాయలు. అతనికి 1 డిసెంబర్ 1937న లెఫ్టినెంట్ పదోన్నతి లభించింది. అతని బెటాలియన్ సెప్టెంబరు 1940లో లాహోర్ నుండి సికింద్రాబాద్‌కు మారింది.
## నిర్వాహకుడుగా
1947 ఇండో-పాకిస్తాన్ యుద్ధం తరువాత, రెహమాన్ పాకిస్తాన్ సెంట్రల్ సుపీరియర్ సర్వీసెస్‌లో చేరాడు. అతను బన్ను డిప్యూటీ కమిషనర్, ఉత్తర ప్రాంతాల చీఫ్ అడ్మినిస్ట్రేటర్ (గిల్గిట్-బాల్టిస్తాన్), పాకిస్తాన్ ప్రభుత్వ అదనపు రక్షణ కార్యదర్శి, ఆజాద్ కాశ్మీర్ కౌన్సిల్ సభ్యుడిగా అనేక పదవులలో పనిచేశారు.
## అవార్డులు, గౌరవాలు
"స్వాతంత్ర్య ఉద్యమానికి" ఆయన చేసిన కృషికి గుర్తింపుగా, ఆజాద్ జమ్మూ కాశ్మీర్ ప్రభుత్వం రెహమాన్‌కు ఈ క్రింది గౌరవాలను ప్రదానం చేసింది:

*ఫతే-ఇ-భీంబర్ (భీంబర్ విముక్తి).
*ఫఖర్-ఇ-కాశ్మీర్
*ఘాజీ-ఇ-కాశ్మీర్
*భీంబర్ డిగ్రీ కళాశాల అతని పేరు పెట్టబడింది.

పాకిస్తాన్ ప్రభుత్వం అతనికి పౌర, సైనిక గౌరవాలను ప్రదానం చేసింది:

*సితార-ఇ-పాకిస్తాన్
*నిషన్-ఇ-ఇమ్తియాజ్ (సైనిక),
*తంఘ-ఇ-ఇమ్తియాజ్
*తంఘ-ఇ-ఖిద్మత్ (సైనిక)
## మరణం
రెహమాన్ 26 డిసెంబర్ 1978 న అతని పూర్వీకుల గ్రామమైన పంజేరిలో మరణించాడు, అప్పటి పాకిస్తాన్ ఆక్రమిత కాశ్మీర్‌లోని భీంబర్‌లో ఖననం చేయబడ్డాడు.
## మూలాలు


వర్గం:భారత స్వాతంత్ర్య సమర యోధులు
వర్గం:ఆజాద్ హింద్ ఫౌజ్ సైనికులు
నానాజీపూర్ జ‌ల‌పాతం

**నానాజీపూర్ జ‌ల‌పాతం** తెలంగాణ రాష్ట్రం, రంగారెడ్డి జిల్లా, శంషాబాద్ మండలం, నానాజ్‌పూర్ గ్రామ సమీపంలో ఉన్న జలపాతం. సికింద్రాబాద్ నుంచి 43 కిలోమీట‌ర్లు, శంషాబాద్ బ‌స్టాప్ నుంచి 15 కిలోమీట‌ర్ల దూరంలో ఈ జలపాతం ఉంది.

## జలపాత వివరాలు
పాలమాకుల్ చెరువు నిండి అక్కడి నుండి హిమయాత్ సాగర్‌కు వెళ్తున్న వర్షపు నీళ్ళు నానాజీపూర్ గ్రామంలో చిన్నపాటి జలపాతంగా ఏర్పడ్డాయి. గ్రామంలో జలపాతం ఏర్పడినందువల్ల పంట పొలాలకు నీరు అందడంతోపాటు భూగర్భ జలాలు కూడా పెరుగుతున్నాయి. సూర్యోదయం లేదా సూర్యాస్తమయం సమయంలో జలపాతానికి వెళితే చూడడానికి అందంగా ఉంటుంది. వర్షాకాలంలో మాత్రమే జాలువారే ఈ జలపాతం దగ్గర కొంతమంది చేపలు కూడా పడుతుంటారు. 

## ప్రత్యేకతలు
ఇక్కడికి సమీపంలో 17వ శ‌తాబ్దంలో నిర్మించబడిన అమ్మ‌ప‌ల్లి సీతారామ‌చంద్రస్వామి దేవాల‌యం కూడా ఉంది. ఈ దేవాలయం ఆంజనేయుడు లేడు. ఆంజ‌నేయుడు లేని అతికొద్ది దేవాల‌యాల్లో ఇదీ ఒక‌టని చెబుతుంటారు. ఈ దేవాలయంలో కళ్యాణి చాళుక్యుల కాలంనాటి శాసనాలు ఉన్నాయి.

## మూలాలు

వర్గం:రంగారెడ్డి జిల్లా పర్యాటక ప్రదేశాలు
వర్గం:తెలంగాణ జలపాతాలు
జామా మసీదు (గోల్కొండ)

**జామా మసీదు** (సఫా మసీదు) తెలంగాణ రాజధాని హైదరాబాద్‌లోని గోల్కొండలో ఉన్న ఐదు శతాబ్దాల నాటి మసీదు. మొదటి కుతుబ్ షాహి పాలకుడు సుల్తాన్ కులీ కుతుబ్ షా కాలంలో బహమనీ సుల్తానుల వద్ద గవర్నర్ గా ఉన్న సమయంలో 1518లో ఈ మసీదు నిర్మించారు.

## చరిత్ర
1518 (924 హిజ్రీ)లో సుల్తాన్ కులీ కుతుబ్ షా (తరువాతికాలంలో మొదటి కుతుబ్ షాహి పాలకుడు) బహమనీ సుల్తాన్ మహమూద్ షా బహమనీ II దగ్గర తెలంగాణ ప్రాంతానికి గవర్నర్ గా ఉన్నప్పుడు గోల్కొండ కోటను పునర్నిర్మించారు. అదే సంవత్సరం ఆ నగరానికి ముహమ్మద్ నగర్ అని పేరు కూడా పెట్టారు. ఆ ప్రాంతంలో "సఫా మసీదు" పేరుతో ఒక మసీదును నిర్మించడంతోపాటు తరువాతికాలంలో దానిని జామా మసీదు అని పిలిచారు. 1543లో సుల్తాన్ కులీ వారసుడు జంషీద్ కులీ కుతుబ్ షా చెప్పుడుమాటలతో గోల్కొండ కోట క్విలాదార్ మీర్ మహ్మద్ హమదానీ ప్రార్థనలలో ఈ మసీదులో సుల్తాన్ కులీ హత్య చేయబడ్డాడు.

## ఆర్కిటెక్చర్
బహమనీల కాలంలో హైదరాబాద్‌లో బహమనీ శైలిలో నిర్మించిన ఏకైక మసీదు ఇది. మసీదు ప్రవేశ ద్వారంపై ఒకే గోపురం ఉంటుంది. మసీదు లోపల గ్రానైట్ స్లాబ్‌లతో చదునుగా చేయబడింది. ఒక పెద్ద గది నాలుగు నడవలు, ఐదు తోరణాలతో విభజించబడింది.

## మూలాలు

వర్గం:హైదరాబాదు మస్జిద్‌లు
వర్గం:హైదరాబాదు పర్యాటక ప్రదేశాలు
వర్గం:1518 స్థాపితాలు
సయ్యద్ మొయినుద్దీన్

**సయ్యద్ క్వాజా మొయినుద్దీన్** (1924 &#x2013; 1978 అక్టోబరు 1) తెలంగాణ రాష్ట్రానికి చెందిన ఫుట్‌బాల్ క్రీడాకారుడు. 1952లో జరిగిన సమ్మర్ ఒలింపిక్స్‌లో పురుషుల టోర్నమెంట్‌ విభాగంలో పాల్గొన్నాడు. 

## జననం
సయ్యద్ మొయినుద్దీన్ 1924లో తెలంగాణ రాష్ట్ర రాజధాని హైదరాబాదులో జన్మించాడు.

## ఉద్యోగం
36 సంవత్సరాలపాటు పోలీసు శాఖలో పనిచేసి, 1977లో ఇన్‌స్పెక్టర్‌గా పదవీ విరమణ పొందాడు.

## క్రీడారంగం
సయ్యద్ అబ్దుల్ రహీమ్ దగ్గర శిక్షణ పొందిన సయ్యద్ మొయినుద్దీన్ హైదరాబాద్ ఎలెవన్ హంటర్స్, స్టూడెంట్ అథ్లెటిక్ క్లబ్, హైదరాబాద్ పోలీసు జట్టులకు ప్రాతినిధ్యం వహించాడు. 1963 వరకు వివిధ జట్టులలో ఆటగాడిగా కొనసాగాడు. స్పాన్సర్ లేకపోవడం వల్ల 1948 ఒలింపిక్స్‌లో పాల్గొనలేకపోయిన మొయినుద్దీన్ 1952లో జరిగిన ఒలింపిక్స్‌లో సైలెన్ మన్నా,  1954లో జరిగిన ఆసియా గేమ్స్‌లో ఆడాడు. 1954లో స్వీడన్, 1955లో రష్యాపై స్వదేశంలో జరిగిన మ్యాచ్ లలో కెప్టెన్‌గా వ్యవహరించాడు.

## కుటుంబం
సయ్యద్ ఖాజా మొయినుద్దీన్ కుమారుడు సయ్యద్ లతీఫుద్దీన్ ఫుట్‌బాల్ ఆటలో భారతదేశపు టాప్ లెఫ్ట్ వింగర్‌గా ప్రశంసించబడ్డాడు. లతీఫ్ 1973-1977 వరకు నాలుగు సంవత్సరాలపాటు భారత దేశానికి ప్రాతినిధ్యం వహించాడు. కలకత్తాలోని సంస్థ నుండి షాన్ -ఇ -మహమ్మదన్ ' పేరిట లైఫ్‌టైమ్ అచీవ్‌మెంట్ అవార్డును అందుకున్నాడు.

## మరణం
సయ్యద్ మొయినుద్దీన్ తన 56 ఏళ్ళ వయసులో 1978, అక్టోబరు 1న గుండెపోటుతో హైదరాబాద్‌లో మరణించాడు.

## మూలాలు

వర్గం:1924 జననాలు
వర్గం:1978 మరణాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:ఫుట్‌బాల్ క్రీడాకారులు
సయ్యద్ లతీఫుద్దీన్

**సయ్యద్ లతీఫుద్దీన్** తెలంగాణ రాష్ట్రానికి చెందిన ఫుట్‌బాల్ క్రీడాకారుడు. ఫుట్‌బాల్ ఆటలో భారతదేశపు టాప్ లెఫ్ట్ వింగర్‌గా ప్రశంసించబడ్డాడు. 1973-1977 వరకు నాలుగు సంవత్సరాలపాటు భారత దేశానికి ప్రాతినిధ్యం వహించాడు.

## జననం
లతీఫుద్దీన్ తెలంగాణ రాష్ట్ర రాజధాని హైదరాబాదులో జన్మించాడు. ఇతని తండ్రి సయ్యద్ మొయినుద్దీన్ ఫుట్‌బాల్ క్రీడాకారుడు. 1952లో జరిగిన సమ్మర్ ఒలింపిక్స్‌లో పురుషుల టోర్నమెంట్‌ విభాగంలో పాల్గొన్నాడు.

## క్రీడారంగం
1974 థాయ్‌లాండ్‌లో జరిగిన ఏఎఫ్ సి అండర్-19 ఛాంపియన్‌షిప్‌లో భారతదేశం తరపున ఆడిన లతీఫ్ ఇరాన్‌పై రెండు గోల్స్‌లో ఒకటి సాధించాడు. ఇందులో 2-2 డ్రా అయిన తర్వాత రెండు జట్లు ఉమ్మడి విజేతలుగా ప్రకటించబడ్డాయి. 1974 మెర్డెకా కప్ మ్యాచ్‌లో ఇండోనేషియాపై స్కోర్ చేశాడు, ఆ మ్యాచ్‌లో టై-బ్రేకర్‌లో భారతదేశం ఓడిపోయింది.

లతీఫ్ 1970 నుండి ఎనిమిది సంవత్సరాలపాటు స్పోర్టింగ్‌కు ప్రాతినిధ్యం వహించాడు. 1972-1974 మధ్యకాలంఓ రెండు సంవత్సరాలు తూర్పు బెంగాల్ జట్టుకు ఆడాడు. తరువాత స్పోర్టింగ్‌కు తిరిగి వచ్చి 1980 వరకు అక్కడే ఉన్నాడు. 1976లో కలకత్తా ఫుట్‌బాల్ లీగ్ లలో లతీఫ్ 22 గోల్స్‌తో టాప్ స్కోరర్‌గా నిలువడంతోపాటు నాలుగు అవార్డులు కూడా అందుకున్నాడు.

## పురస్కారాలు

* కలకత్తాలోని సంస్థ నుండి షాన్ -ఇ -మహమ్మదన్ ' పేరిట లైఫ్‌టైమ్ అచీవ్‌మెంట్ అవార్డును 2017, జూన్ 23 న కోల్‌కతాలో జరిగిన క్లబ్ ఇఫ్తార్ విందు సందర్భంగా అందుకున్నాడు.

## మరణం
కిడ్నీ వ్యాధితో బాధపడుతున్న లతీఫ్ తన 66 ఏళ్ళ వయసులో 2018, సెప్టెంబరు 18న హైదరాబాదులో మరణించాడు.

## మూలాలు

వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:ఫుట్‌బాల్ క్రీడాకారులు
వర్గం:2018 మరణాలు
సాగ్‌బౌలీ

**సాగ్‌బౌలీ** తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని గ్రామం. 2011 జనాభా లెక్కల ప్రకారం సోగ్‌బౌలీ గ్రామ లొకేషన్ కోడ్ (విలేజ్ కోడ్) 574236. ఇది రాజేంద్రనగర్ నుండి 3 కి.మీ.ల దూరంలో, హైదరాబాద్ నుండి 10 కి.మీ.ల దూరంలో ఉంది. గ్రామ మొత్తం భౌగోళిక విస్తీర్ణం 40 హెక్టార్లు.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
ఇక్కడికి సమీపంలో మంచిరేవుల, బైరాగిగూడ, హిమాయత్‌సాగర్, సికందర్‌గూడ, నార్సింగి, హైదర్ షా కోటే, పద్మశ్రీ ఎస్టేట్స్, నెక్నాంపూర్, పుప్పల్‌గూడ, కిస్మత్‌పూర్ మొదలైన ప్రాంతాలు ఉన్నాయి.

## ప్రార్థనా మందిరాలు
శ్రీ వెండికొండ సిద్దేశ్వర దేవాలయం 

శ్రీ సీత రాములా దేవాలయం 
* పెద్దమ్మ దేవాలయం
* లక్ష్మినర్సింహ్మస్వామి దేవాలయం
* దుర్గా భవాని దేవాలయం
* మసీద్ ఇ కుతుబ్ షాహి
* బిలాల్ మసీదు
* మసీద్ రాహ్మత్-ఉల్-లిల్-అలేమైన్

## విద్యాసంస్థలు

* విశ్వ భారతి డిగ్రీ కళాశాల
* వెస్టిన్ కాలేజ్ ఆఫ్ హోటల్ మేనేజ్మెంట్
* గ్లోబల్ డిస్కవరీ స్కూల్
* శ్రీ చైతన్య పాఠశాల
* రెయిన్బో ప్రాథమిక పాఠశాల
* శ్రీనిధి హైస్కూల్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో సాగ్‌బౌలీ నుండి మెహదీపట్నం, బాపు ఘాట్, లక్డీకపూల్, సికింద్రాబాద్ జంక్షన్, టోలిచౌకి, కోఠి, శంషాబాద్, రాజీవ్ గాంధీ అంతర్జాతీయ విమానాశ్రయం మొదలైన ప్రాంతాలకు బస్సు సౌకర్యం ఉంది.

## మూలాలు

## వెలుపలి లంకెలు
కోయంబత్తూరు నగర పాలక సంస్థ

**[[కోయంబత్తూరు]] నగర పాలక సంస్థ, ** తమిళనాడు రాష్ట్రానికి చెందింది. తమిళనాడు రాష్ట్రం లోని రెండవ అతిపెద్ద నగరం .

## చరిత్ర
కోయంబత్తూరు కార్పొరేషన్ 1866లో ఏర్పాటు చేశారు.మొదటి ఛైర్మన్ గా పారిశ్రామికవేత్త సర్ రాబర్ట్ స్టెయిన్స్ పనిచేసాడు .2011 లో, కోయంబత్తూర్ కార్పొరేషన్ సమీప ప్రాంతాలను విలీనం చేయడం ద్వారా 105 km² ఉన్న విస్తీర్ణం 247 km²కి పెరిగింది.2012 ఉత్తమ కార్పొరేషన్ అవార్డు పొందింది. 

## భౌగోళికం
కోయంబత్తూరు జిల్లా తమిళనాడు రాష్ట్రం దక్షిణభూభాగంలో ఉంది. ఈ జిల్లాకు కేరళ రాష్ట్రానికి ఆనుకుని ఉంది. ఈ జిల్లా ఉత్తర, పడమర దిశలలో అభయారణ్యాలతో కూడుకున్న పడమటి కనుమల పర్వతశ్రేణుల మధ్య ఉపస్థితమై ఉంది. నగరానికి ఉత్తరదిశలో నీలగిరి బయోస్ఫేర్ రిజర్వ్ ఉంది ఈ జిల్లాగుండా ప్రవహిస్తున్న నొయ్యాల్ నది కోయంబత్తూరు నగరపాలికకు దక్షిణ సరిహద్దును ఏర్పరుస్తుంది. కోయంబత్తూరు నగరం నొయ్యల్ మైదానంలో ఉపస్థితమై ఉన్నందున ఈ ప్రదేశంలో ఉన్న విస్తారమైన చెరువులకు నొయ్యల్ నది జలాలు, వర్షాల నుండి అందుతున్న జలాలతో నిండి ఉన్నాయి. ఇది సముద్రమట్టానికి 101 అడుగుల ఎత్తులో ఉంది.

## జనాభా గుణంకాలు

ఈ నగర పాలక సంస్థలో 2011 జనాభా లెక్కలు ప్రకారం జనాభా 1,050,721 ఇందులో 526,163 పురుషులు కాగా 524,558 మహిళలు ఉన్నారు. పురుషుల అక్షరాస్యత 94%, ఉండగా స్త్రీల అక్షరాస్యత 88% అక్షరాస్యులు ఉన్నారు.

## పరిపాలన
మధురై కార్పొరేషన్ పరిపాలనా సౌలభ్యం కోసం ఐదు జోన్లుగా విభజించారు.కార్పొరేషన్‌లోని మొత్తం 148 వార్డులు ఉన్నాయి. ఈ 148 మందికికి మేయర్ నేతృత్వం వహిస్తారు.కౌన్సిల్ నెలలో ఒకసారి సమావేశమవుతారు.

## ఇవి కూడా చూడండి

* మధురై నగర పాలక సంస్థ
* చెన్నై మహానగరపాలక సంస్థ

## మూలాలు


వర్గం:తమిళనాడు నగరపాలక సంస్థలు
కన్నెగంటి లలిత

**కన్నెగంటి లలిత కుమారి** భారతదేశానికి చెందిన న్యాయమూర్తి. ఆమె ప్రస్తుతం కర్ణాటక హైకోర్టు న్యాయమూర్తిగా ఉంది.

## జననం, విద్యాభాస్యం
కన్నెగంటి లలిత ఆంధ్రప్రదేశ్ రాష్ట్రం, గుంటూరు జిల్లా, బాపట్ల మండలం, జమ్ములపాలెం గ్రామంలో 1971 మే 5లో జన్మించాడు. ఆమె 10వ తరగతి వరకు బాపట్లలో, హైదరాబాద్‌లోని పడాల రామిరెడ్డి లా కాలేజీ నుంచి 1994లో లా డిగ్రీ పూర్తి చేసి 1994లో బార్‌ కౌన్సిల్‌లో పేరు నమోదు చేసుకుంది.

## వృత్తి జీవితం
కన్నెగంటి లలిత లా పూర్తి చేశాక సీనియర్‌ న్యాయవాది ఎంఆర్‌కే చౌదరి వద్ద జూనియర్‌ న్యాయవాదిగా హైకోర్టులో ప్రాక్టీస్‌ మొదలు పెట్టి ఆ తర్వాత న్యాయవాదులు కె.హరినాథ్, ఒ.మనోహర్‌రెడ్డి వద్ద జూనియర్‌గా పనిచేసి 2008లో సొంతంగా ప్రాక్టీస్‌ ప్రారంభించింది. ఆమె ఆంధ్ర రాష్ట్ర వ్యవసాయ మార్కెట్‌ కమిటీలకు స్టాండింగ్‌ కౌన్సిల్‌గా, 2011లో తిరుమల తిరుపతి దేవస్థానానికి స్టాండింగ్‌ కౌన్సిల్‌గా, సంస్కృత విశ్వవిద్యాలయానికి స్టాండింగ్‌ కౌన్సిల్‌గా పనిచేసింది. కన్నెగంటి లలిత కుమారి 2020 మే 02న ఆంధ్రప్రదేశ్ హైకోర్టు న్యాయమూర్తిగా బాధ్యతలు చేపట్టింది. 

జస్టిస్ కన్నెగంటి లలిత కుమారిని సుప్రీంకోర్టు కొలీజియం చేసిన సిఫారసులను కేంద్ర ప్రభుత్వం నోటిఫై చేస్తూ కర్ణాటక హైకోర్టుకు బదిలీ చేస్తూ కేంద్ర న్యాయ శాఖ మంత్రి అర్జున్ రామ్ మేఘ్వాల్ 2023 జులై 13న ఉత్తర్వులు జారీ చేశాడు. 

లలిత కుమారిని తెలంగాణ హైకోర్టుకు బదిలీ చేయాలని సుప్రీంకోర్టు కొలీజియం కేంద్ర ప్రభుత్వానికి 2025 మే 26న సిఫారసు చేసింది.

## మూలాలు

 
వర్గం:న్యాయమూర్తులు
వర్గం:గుంటూరు జిల్లా న్యాయవాదులు
వర్గం:ఆంధ్రప్రదేశ్ హైకోర్టు న్యాయమూర్తులు
బొప్పూడి కృష్ణ మోహన్

**బొప్పూడి కృష్ణ మోహన్‌** భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.
## జననం, విద్యాభాస్యం
బి. కృష్ణ మోహన్ 1965 ఫిబ్రవరి 5లో ఆంధ్రప్రదేశ్ రాష్ట్రం, గుంటూరు జిల్లా, చిలకలూరిపేట మండలం, బొప్పూడి గ్రామంలో బీఎస్‌ఆర్‌ ఆంజనేయులు, సావిత్రి దంపతులకు జన్మించాడు. ఆయన గుంటూరులో మాజేటి గురువయ్య హైస్కూల్ పదవతరగతి వరకు, హిందూ కాలేజీలో డిగ్రీ, 1988లో ఆంధ్రా క్రిస్టియన్‌ కాలేజీ నుంచి ఎల్.ఎల్.బి పూర్తి చేసి బార్‌ కౌన్సిల్‌లో 1989 మార్చి 30లో పేరు నమోదు చేసుకున్నాడు.

## వృత్తి జీవితం
బి. కృష్ణ మోహన్ గుంటూరు జిల్లా కోర్టులో 1989లో న్యాయవాదిగా కొంతకాలం ప్రాక్టీస్‌ చేసి సీనియర్‌ న్యాయవాది కృష్ణ కిషోర్‌ వద్ద వృత్తిలో మెళకువలు నేర్చుకొని హైకోర్టులో సీనియర్‌ న్యాయవాది త్రివిక్రమరావు వద్ద జూనియర్‌గా చేరాడు. ఆయన 1994లో సొంతంగా ప్రాక్టీస్‌ మొదలుపెట్టి అసిస్టెంట్‌ గవర్నమెంట్‌ ప్లీడర్‌గా 1996 నుండి 1999 వరకు పనిచేశాడు. 

బి. కృష్ణ మోహన్ కేంద్ర ప్రభుత్వ కౌన్సిల్‌గా 2008 నుండి 2018 వరకు పనిచేసి 2019 జనవరి 10లో ఆంధ్రప్రదేశ్‌ హైకోర్టు అసిస్టెంట్‌ సొలిసిటర్‌ జనరల్‌గా నియమితులయ్యాడు. ఆయన ఆంధ్రప్రదేశ్ హైకోర్టు న్యాయమూర్తిగా నియమితుడై 2020 ఏప్రిల్ 21న నియమితుడై, 2020 మే 02న బాధ్యతలు చేపట్టాడు.

## మూలాలు

 
వర్గం:న్యాయమూర్తులు
వర్గం:గుంటూరు జిల్లా న్యాయవాదులు
వర్గం:ఆంధ్రప్రదేశ్ హైకోర్టు న్యాయమూర్తులు
కంచిరెడ్డి సురేష్ రెడ్డి

**కంచిరెడ్డి సురేష్ రెడ్డి** భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.

## జననం, విద్యాభాస్యం
కె.సురేష్‌ రెడ్డి 7 డిసెంబరు 1964లో ఆంధ్రప్రదేశ్ రాష్ట్రం, అనంతపురం జిల్లా, శింగనమల మండలం, తరిమెల గ్రామంలో కె.శంకర్‌రెడ్డి, లక్ష్మీదేవమ్మ దంపతులకు జన్మించాడు. ఆయన అనంతపురం ప్రభుత్వ కాలేజీలో బీఏ పూర్తి చేసి కర్ణాటకలోని గుల్బర్గా యూనివర్సిటీ నుంచి ఎల్.ఎల్.బి పూర్తి చేసి 1989 సెప్టెంబరులో న్యాయవాదిగా పేరు నమోదు చేసుకున్నాడు.

## వృత్తి జీవితం
కె.సురేష్‌ రెడ్డి 1989లో సీనియర్‌ న్యాయవాది టి.బాల్‌రెడ్డి వద్ద జూనియర్‌ న్యాయవాదిగా వృత్తి జీవితాన్ని ప్రారంభించి తర్వాత సొంతంగా ప్రాక్టీస్‌ మొదలుపెట్టాడు. ఆయన హైకోర్టులో క్రిమినల్‌ లా, సివిల్, రాజ్యాంగపరమైన కేసులను వాదించారు. ఆయన ఆంధ్రప్రదేశ్ హైకోర్టు న్యాయమూర్తిగా నియమితుడై 2020 ఏప్రిల్ 21న నియమితుడై, 2020 మే 02న బాధ్యతలు చేపట్టాడు.

## మూలాలు

 
వర్గం:న్యాయమూర్తులు
వర్గం:అనంతపురం జిల్లా న్యాయవాదులు
వర్గం:ఆంధ్రప్రదేశ్ హైకోర్టు న్యాయమూర్తులు